sagorsarker/bangla-wikipedia huggingface dataset:
পরিসংখ্যান গবেষণা ও শিক্ষণ ইনস্টিটিউট

পরিসংখ্যান গবেষণা ও শিক্ষণ ইনস্টিটিউট, এছাড়াও আই.এস.আর.টি নামেও পরিচিত, ঢাকা বিশ্ববিদ্যালয় অন্তর্ভুক্ত একটি শিক্ষা ও গবেষণা প্রতিষ্ঠান। ১৯৬৪ সালে ঢাকা বিশ্ববিদ্যালয়ের এক সংবিধি বলে এই ইনস্টিটিউট প্রতিষ্ঠিত হয়।
প্রথিতযশা বিজ্ঞানী ডক্টর কাজী মোতাহার হোসেন ছিলেন এর প্রতিষ্ঠাতা পরিচালক। পরিসংখ্যানের উচ্চতর শিক্ষা ও গবেষণায় উৎসাহ দান ও প্রয়োজনীয় সুযোগ সৃষ্টি, পরিসংখ্যান সম্পর্কিত ধারণার বিস্তার সাধন, পরিসংখ্যান-কর্মী, প্রশিক্ষণের ব্যবস্থা নেওয়া, বিভিন্ন বিভাগ ও অ্যাজেন্সির উন্নয়ন-পরিকল্পনায় সহায়তা দান, সরকারি-বেসরকারি এবং জাতীয়-আন্তর্জাতিক প্রতিষ্ঠানের জন্য বিভিন্ন গবেষণা কাজ পরিচালনা এর মুখ্য উদ্দেশ্য।
১৯৯৪ সালে এই ইনস্টিটিউটে ফলিত পরিসংখ্যান বিষয়ে চার বছর মেয়াদি অনার্স ও এক বছর মেয়াদি মাস্টার্স প্রোগ্রাম চালু হয়। ১৩ জুলাই ২০২৩ ঢাকা বিশ্ববিদ্যালয়ের অ্যাকাডেমিক কাউন্সিলে প্রোগ্রামের নাম ফলিত পরিসংখ্যান থেকে পরিবর্তন করে অ্যাপ্লায়েড স্ট্যাটিস্টিক্স অ্যান্ড ডেটা সায়েন্স করা হয়। বর্তমানে এই ইনস্টিটিউটে অ্যাপ্লায়েড স্ট্যাটিস্টিক্স অ্যান্ড ডেটা সায়েন্স বিষয়ে চার বছর মেয়াদি অনার্স ও এক বছর মেয়াদি মাস্টার্স কোর্স চালু আছে। ইনস্টিটিউট থেকে অ্যাপ্লায়েড স্ট্যাটিস্টিক্স অ্যান্ড ডেটা সায়েন্স-এ এম.ফিল ও পি.এইচ.ডি গবেষণার সুযোগও আছে। তাছাড়া পরিসংখ্যানের সাথে সম্পর্কযুক্ত নানা বিষয়ে এই ইনস্টিটিউট নিয়মিত স্বল্পমেয়াদি প্রশিক্ষণ কোর্সের ব্যবস্থা করে থাকে।
"জার্নাল অব স্ট্যাটিসটিক্যাল রিসার্চ (Journal of Statistical Research, JSR)" নামক একটি আন্তর্জাতিক পরিসংখ্যান বিজ্ঞান বিষয়ক দ্বি-বার্ষিক সাময়িকী এই প্রতিষ্ঠান থেকে প্রকাশ করা হয়
ইয়াহু! মেসেঞ্জার

ইয়াহু! মেসেঞ্জার ছিল একটি জনপ্রিয় ইন্টারনেট-ভিত্তিক তাৎক্ষনিক বার্তা প্রেরক সফ্‌টওয়্যার। ইয়াহু! এই সফটওয়্যারটি তৈরি করে। ইয়াহু! মেসেঞ্জার বিনামূল্যের ছিল এবং একটি সাধারণ "ইয়াহু আইডি" দিতে এটি ডাউনলোড এবং ব্যবহার করা যেত। পরিষেবাটি ভিওআইপি, ফাইল স্থানান্তর, ওয়েবক্যাম হোস্টিং, একটি টেক্সট বার্তা পরিষেবা এবং বিভিন্ন বিভাগে চ্যাট রুমে চ্যাট করা ইত্যাদি সুবিধা প্রদান করত।
ইয়্যাহু! মেসেঞ্জার ৯ই মার্চ, ১৯৯৮ সালে ইয়্যাহু! পেজার নামে প্রথম চালু করা হয়েছিল।
ইয়াহু মেসেঞ্জার ১৭ই জুলাই ২০১৮ সাল থেকে বন্ধ করে দেওয়া হয়।
অর্থনীতিতে নোবেল স্মারক পুরস্কার বিজয়ীদের তালিকা

অর্থনীতিতে নোবেল স্মারক পুরস্কার প্রবর্তিত হয় ১৯৬৮ খ্রিষ্টাব্দে। সুইডেনের কেন্দ্রীয় ব্যাংক এই পুরস্কার প্রবর্তনের সিদ্ধান্ত গ্রহণ করে। এ কারণে এ পুরস্কারের মূল নাম "The Sveriges Riksbank Prize in Economic Sciences in Memory of Alfred Nobel"। সুইডেনের রয়্যাল একাডেমী অফ সায়েন্স পুরস্কার প্রদানের বিষয়টি পরিচালনা করে। ১৯৬৯ খ্রিষ্টাব্দে প্রথমবারের মতো অর্থনীতিতে নোবেল পুরস্কার প্রদান করা হয়। এবছর যৌথভাবে পুরস্কার লাভ করেন রাগণার ফ্রিশ এবং য়্যান টিনবারগেন। অধ্যাপক অমর্ত্য সেন প্রথম বাঙ্গালী যিনি এ পুরস্কার অর্জ্জন করেন, ১৯৯৮ খ্রিষ্টাব্দে। ১৯৬৯ খ্রিষ্টাব্দ থেকে শুরু করে ২০২৩ খ্রিষ্টাব্দ অবধি ৫৫ দফায় ৯৩ অর্থনীতিবিদকে এই পুরস্কারে ভূষিত করা হয়েছে।
সানিয়া মির্জা

সানিয়া মির্জা ( ; জন্ম নভেম্বর ১৫, ১৯৮৬) হলেন একজন ভারতীয় পেশাদার টেনিস খেলোয়াড়। তিনি ২০০৩ থেকে ২০১৩ সাল পর্যন্ত এক দশক উপরে ধরে ভারতীয় টেনিস অঙ্গনে এক নম্বর অবস্থান করা সর্বোচ্চ রেকর্ডধারী ভারতীয় খেলোয়াড়। পরবর্তীতে তার একক প্রতিযোগিতায় থেকে তার অবসর গ্রহণের পর থেকে অঙ্কিতা রায়না শীর্ষ স্থান দখল করেন।
সানিয়া ১৯৮৬ সালের ১৫ই ডিসেম্বর তারিখে একজন ক্রীড়া সাংবাদিক ইমরান মির্জা এবং নাসিমার ঘরে ভারতের মুম্বাই, মহারাষ্ট্রে জন্মগ্রহণ করেন। তিনি এবং তার ছোট বোন আনাম ভারতের অন্ধ্রপ্রদেশ, হায়দ্রাবাদ এর একটি মুসলিম সম্ভান্ত পরিবারের মধ্যে প্রতিপালিত হন।
তিনি ভারতের সাবেক ক্রিকেট অধিনায়ক গুলাম আহমেদ এবং পাকিস্তানের আসিফ ইকবাল এর আত্মীয় হন।
ঘড়িয়াল

ঘড়িয়াল (বৈজ্ঞানিক নাম: "Gavialis gangeticus") () হলো বিরল প্রজাতির মিঠাজলের কুমির বর্গের (Crocodilia ক্রোকোডাইলিয়া) সরীসৃপ। এরা লম্বা তুণ্ডযুক্ত জলচর। একসময় ভারত, বাংলাদেশ, নেপাল, পাকিস্তান, মিয়ানমার আর ভুটানে দেখা যেতো এদের। কিন্তু ঘড়িয়াল বর্তমানে এক বিপন্ন প্রাণী, ইতোমধ্যেই স্থান করে নিয়েছে IUCN-এর বিলুপ্তপ্রায় প্রাণীর সংকলন Red Data Book-এ। প্রাকৃতিক পরিবেশে সমগ্র পৃথিবীতে বর্তমানে (ফেব্রুয়ারি ২০১১) ২০০টির মতো বুনো ঘড়িয়াল রয়েছে। বাংলাদেশের বন্যপ্রাণী আইনে এ প্রজাতিটি সংরক্ষিত।
ঘড়িয়ালকে ইংরেজিতে বলা গাভিয়াল (ঘড়িয়ালের অপভ্রংশ)। ঘড়িয়াল অর্থ নাক বা তুণ্ড-এর ডগায় "ঘড়া"র মত আকৃতি, যা পুরুষ ঘড়িয়ালের বেশ বড় হয়। জলের উপর এটুকু বেরিয়ে থাকে। "ঘাড়েল", "বাইশাল", "মেছো কুমির" প্রভৃতি নামেও ঘড়িয়াল পরিচিত।
ঘড়িয়াল পুরুষ ও স্ত্রী পৃথক, পুরুষ ঘড়িয়ালের দৈর্ঘ্য ৬.৫ মি. এবং স্ত্রী ঘড়িয়ালের দৈর্ঘ্য ৪.৫ মি.। 
নভেম্বর-জানুয়ারি এদের প্রজনন মাস। স্ত্রী ঘড়িয়াল বালুতে তৈরি গর্তে ৩০-৫০টি ডিম পাড়ে। ডিম অনেক বড়। ৩ মাস তা দেওয়ার পর ডিম থেকে বাচ্চা হয়।
প্রাপ্ত বয়স্ক ঘড়িয়াল খাদ্য হিসেবে প্রধানত মাছ গ্রহণ করে তবে এরা খাদ্য হিসেবে ব্যাঙ ও কীটপতঙ্গ গ্রহণ করতে পারে।
বনমানুষ

বনমানুষ বা ওরাঙ্গুটান () পঙ্গ ("Pongo") গণের লেজবিহীন প্রাইমেট। এদের শরীরে লাল কিংবা বাদামী বর্ণের লোম থাকে। পৃথিবীতে মাত্র তিনটি প্রজাতির ওরাং ওটাং দেখা যায়। দক্ষিণ-পূর্ব এশিয়ার বনাঞ্চলে এদের আবাসস্থল। বর্তমানে খুব কমসংখ্যক বনমানুষ রয়েছে। ক্রমবর্ধমান জনসংখ্যা বৃদ্ধির প্রেক্ষাপটে বনাঞ্চল উজাড় হয়ে যাওয়াই এর প্রধান কারণ। সিঙ্গাপুর চিড়িয়াখানায় ওরাং ওটাংকে প্রদর্শনীর জন্য রাখা হয়েছে।
"ওরাং-ওটাং" (ওরাং-উটান) নামটি এসেছে দু'টি মালয় শব্দ "ওরাং" ("মানুষ" বা "লোক") এবং "হুটান" ("বন") থেকে - যার সম্পূর্ণ অর্থ দাঁড়ায় "বনের মানুষ" বা "বনমানুষ"।
ওরাং ওটাংয়ের লাল-বাদামী রঙের ঘন লোম রয়েছে। এছাড়াও, খুবই লম্বা ও শক্তিশালী বাহু রয়েছে। এর সাহায্যে তারা খুব দ্রুত ও নিখুঁতভাবে গাছে চড়তে পারে। তবে সুমাত্রা এলাকার ওরাং ওটাংগুলো বোর্নিওর ওরাং ওটাংয়ের তুলনায় আকারে ছোট এবং লোম অধিক ঘন। ব্যাপক সংখ্যায় বন নিধনের প্রেক্ষাপটে তাদের সংখ্যা দ্রুত কমে যাচ্ছে এবং বিপন্ন প্রজাতির তালিকার দ্বারপ্রান্তে এসে পৌঁছেছে।
দক্ষিণ-পূর্ব এশিয়ার বোর্নিও এবং সুমাত্রা দ্বীপপুঞ্জের বৃষ্টিবহুল বনাঞ্চলে ওরাং ওটাংদের দেখা মেলে। অধিকাংশই উঁচু গাছপালায় বসবাস করে। ফল, পাতা, গাছের বাকল খেয়ে জীবনধারন করে। এছাড়াও, পোকামাকড়, পাখীর ডিম এবং ছোট ছোট প্রাণী খেতেও অভ্যস্ত তারা। গাছের পাতায় সঞ্চিত বৃষ্টির জল খেয়ে তৃষ্ণা নিবারণ করে এজাতীয় প্রাণীগুলো। গাছ থেকে না তাড়ালে তারা ভূমিতে তেমন নামে না ও স্বাচ্ছন্দ্যবোধ করে না। প্রাপ্তবয়স্ক ওরাং ওটাংগুলো অত্যন্ত সাবধানতা ও সচেতনতা অবলম্বন করে নমনীয় পায়ের সাহায্যে এক শাখা থেকে অন্য শাখায় যাতায়াত করে। ছোটগুলো আরও সচেতনতা অবলম্বন করে।
স্ত্রীজাতীয় ওরাং ওটাং ২৩০ থেকে ২৬০ দিন গর্ভধারণ করে একটিমাত্র শাবক প্রসব করে। মাঝেমধ্যে দু'টি শাবকও প্রসব করতে পারে। প্রতি আট থেকে নয় বছর অন্তর তারা গর্ভধারণ করে থাকে। ছোট্ট শাবকগুলো তাদের মায়েদের সাথে কয়েক বছর অবস্থান করে। মায়ের পিঠে আরোহণপূর্বক বনাঞ্চলের নিয়ম-কানুন প্রতিপালনে সচেষ্ট হয় ও বনে অবস্থান করতে শেখে। মানব শিশুর ন্যায় ক্ষুদ্র ওরাং ওটাং শাবকগুলো খেলাধূলাপ্রিয় এবং স্নেহপূর্ণ আচরণ করে। পাঁচ কিংবা ছয় বছর বয়সসীমায় অবস্থান করে তারা স্বাধীনভাবে চলাচল করে; এমনকি নিজ নিজ এলাকা ছেড়ে চলেও যায়।
কামিনী রায়

কামিনী রায় (জন্ম: ১২ই অক্টোবর ১৮৬৪ - মৃত্যু: ২৭শে সেপ্টেম্বর ১৯৩৩) একজন প্রথিতযশা বাঙালি মহিলা কবি, সমাজকর্মী এবং নারীবাদী লেখিকা। তিনি তৎকালীন ব্রিটিশ ভারতের প্রথম মহিলা স্নাতক ডিগ্রিধারী ব্যক্তিত্ব। তিনি একসময় "জনৈক বঙ্গমহিলা" ছদ্মনামে লিখতেন।
কামিনী রায়ের জন্ম পূর্ববঙ্গের (বর্তমান বাংলাদেশের) বাকেরগঞ্জের বাসণ্ডা গ্রামে (বর্তমানে ঝালকাঠি জেলার অংশ)। তাঁর পিতা চণ্ডীচরণ সেন একজন ব্রাহ্মধর্মাবলম্বী, বিচারক ও ঐতিহাসিক লেখক ছিলেন। ১৮৭০ খ্রিস্টাব্দে চণ্ডীচরণ ব্রাহ্মধর্মে দীক্ষা লাভ করেন। পরের বছর তার স্ত্রী-কন্যাও কলকাতায় তার কাছে ব্রাহ্মধর্মে দীক্ষিত হন। তিনি ব্রাহ্ম সমাজের বিশিষ্ট নেতা ছিলেন। তাঁর ভগিনী যামিনী সেন লেডি ডাক্তার হিসেবে খ্যাতিলাভ করেছিলেন।
১৮৯৪ খ্রিস্টাব্দে কামিনী রায়ের সাথে স্টাটুটারি সিভিলিয়ান কেদারনাথ রায়ের বিয়ে হয়।
কন্যা কামিনী রায়ের প্রাথমিক শিক্ষার ভার চণ্ডীচরণ সেন নিজে গ্রহণ করেন। বার বৎসর বয়সে তাকে স্কুলে ভর্তি করে বোর্ডিংয়ে প্রেরণ করেন। ১৮৮০ খ্রিস্টাব্দে তিনি কলকাতা বেথুন স্কুল হতে এন্ট্রান্স (মাধ্যমিক) পরীক্ষা ও ১৮৮৩ খ্রিস্টাব্দে এফ.এ বা ফার্স্ট আর্টস (উচ্চ মাধ্যমিক সমমানের) পরীক্ষায় উত্তীর্ণ হন। বেথুন কলেজ হতে তিনি ১৮৮৬ খ্রিস্টাব্দে ভারতের প্রথম নারী হিসাবে সংস্কৃত ভাষায় সম্মানসহ স্নাতক ডিগ্রি লাভ করেন।
স্নাতক ডিগ্রি অর্জনের পর ১৮৮৬ সালেই তিনি বেথুন কলেজের স্কুল বিভাগে শিক্ষিকা পদে নিযুক্ত হন। পরবর্তীকালে তিনি ঐ কলেজে অধ্যাপনাও করেছিলেন। যে যুগে মেয়েদের শিক্ষাও বিরল ঘটনা ছিল, সেই সময়ে কামিনী রায় নারীবাদে বিশ্বাসী ছিলেন। তার অনেক প্রবন্ধেও এর প্রতিফলন ঘটেছে। তিনি নারী শ্রম তদন্ত কমিশন (১৯২২-২৩) এর সদস্য ছিলেন।
শৈশবে তাঁর পিতামহ তাকে কবিতা ও স্তোত্র আবৃত্তি করতে শেখাতেন। এভাবেই খুব কম বয়স থেকেই কামিনী রায় সাহিত্য রচনা করেন ও কবিত্ব-শক্তির স্ফুরণ ঘটান। তাঁর জননীও তাকে গোপনে বর্ণমালা শিক্ষা দিতেন। কারণ তখনকার যুগে হিন্দু পুরমহিলাগণের লেখাপড়া শিক্ষা করাকে একান্তই নিন্দনীয় ও গর্হিত কাজ হিসেবে বিবেচনা করা হতো। মাত্র ৮ বছর বয়স থেকে তিনি কবিতা লিখতেন। রচিত কবিতাগুলোতে জীবনের সুখ-দুঃখ, আশা-আকাঙ্ক্ষা, আনন্দ-বেদনার সহজ-সরল ও সাবলীল প্রকাশ ঘটেছে। পনেরো বছর বয়সে তার প্রথম কাব্য গ্রন্থ "আলো ও ছায়া" প্রকাশিত হয় ১৮৮৯ খ্রিস্টাব্দে। এ গ্রন্থটির ভূমিকা লিখেছিলেন হেমচন্দ্র বন্দ্যোপাধ্যায়। কিন্তু প্রথমে এতে গ্রন্থকর্ত্রী হিসেবে কামিনী রায়ের নাম প্রকাশিত হয় নাই। গ্রন্থটি প্রকাশিত হলে তার কবি খ্যাতি ছড়িয়ে পড়ে।' তাঁর লেখা উল্লেখযোগ্য কাব্যগ্রন্থের মধ্যে রয়েছে - 
অমিত্রাক্ষর ছন্দে রচিত "মহাশ্বেতা" ও "পুণ্ডরীক" তার দুটি প্রসিদ্ধ দীর্ঘ কবিতা। এছাড়াও, ১৯০৫ সালে তিনি শিশুদের জন্য "গুঞ্জন" নামের কবিতা সংগ্রহ ও প্রবন্ধ গ্রন্থ "বালিকা শিক্ষার আদর্শ" রচনা করেন।
কামিনী রায় সবসময় অন্য সাহিত্যিকদের উৎসাহ দিতেন। ১৯২৩ খ্রিস্টাব্দে তিনি বরিশাল সফরের সময় কবি সুফিয়া কামালকে লেখালেখিতে মনোনিবেশ করতে বলেন।
তার কবিতা পড়ে বিমোহিত হন সিভিলিয়ান কেদারনাথ রায় এবং তাকে বিয়ে করেন। ১৯০৯ খ্রিস্টাব্দে কামিনী রায়ের স্বামীর অপঘাতে মৃত্যু ঘটেছিল। সেই শোক ও দুঃখ তার ব্যক্তিগত জীবনে ব্যাপক প্রভাব ফেলে, যা তার কবিতায় প্রকাশ পায়। তিনি রবীন্দ্রনাথ ঠাকুর ও সংস্কৃত সাহিত্য দ্বারা প্রভাবিত হয়েছিলেন।
জীবনের শেষ ভাগে তিনি হাজারীবাগে বাস করেছেন। ২৭শে সেপ্টেম্বর, ১৯৩৩ খ্রিস্টাব্দে তার জীবনাবসান ঘটে।
অঙ্গাণু

সুকেন্দ্রিক বা ইউক্যারিওটিক কোষের অভ্যন্তরস্থ ঝিল্লিযুক্ত অংশগুলি।
উদ্ভিদ হলে থাকতে পারে:
প্রোক্যারিওটিক কোষের অঙ্গাণু সমূহ:-
"ফেজ ডিএনএ
রাইবোজোম, সেন্ট্রোজোম, এবং সাইটোকঙ্কাল ঝিল্লিযুক্ত নয়, তাই এদের অঙ্গানু বলা সঠিক নয়, তবে অনেক হাল্কা ভাবে বলে থাকেন।
ব্যাক্টেরিয়ার মেসোজোম কোষপর্দারই ভিতরে গুটান অংশ তাই কোষের "অভ্যন্তরস্থ" নয়।
যামিনী রায়

যামিনী রায় (১১ এপ্রিল ১৮৮৭ - ২৪ এপ্রিল ১৯৭২) ছিলেন একজন বাঙালি চিত্রশিল্পী। তিনি বাংলার বিখ্যাত লোকচিত্র "কালীঘাট পটচিত্র" শিল্পকে বিশ্বনন্দিত করে তোলেন। তিনি নিজে পটুয়া না হলেও নিজেকে পটুয়া হিসেবে পরিচয় দিতেই তিনি পছন্দ করতেন।
বাঙালি চিত্রশিল্পী যামিনী রায় ১৮৮৭ সালের ১১ এপ্রিল ভারতের পশ্চিমবঙ্গ রাজ্যের বাঁকুড়া জেলার বেলিয়াতোড় গ্রামের এক মধ্যবিত্ত জমিদার পরিবারে জন্মগ্রহণ করেন। তাঁর পিতার নাম রামতরণ রায়। মাতার নাম নগেন্দ্রবালা দেবী।<ref name=":1">
ফ্রান্ত্‌স ফার্দিনান্দ (ব্যান্ড)

ফ্রান্ত্‌স ফার্দিনান্দ (Franz Ferdinand) একটি জনপ্রিয় রক্‌ ব্যান্ড। স্কটল্যান্ডের গ্লাসগো শহরে ব্যান্ডটি গঠিত হয়। ব্যান্ডের প্রধান গায়ক এলেক্স কাপ্রানোস। ২০০৪ সালে মুক্তিপ্রাপ্ত "ফ্রান্ত্‌স ফার্দিনান্দ" তাদের প্রথম অ্যালবাম। এই অ্যালবামটি ব্যাপক জনপ্রিয়তা লাভ করে।
এব্রাহাম জাপ্রুডার

এব্রাহাম জাপ্রুডার (Abraham Zapruder) (মে ১৫, ১৯০৫ - আগস্ট ৩০, ১৯৭০) মার্কিন যুক্তরাষ্ট্রের প্রয়াত নাগরিক, পেশায় মহিলাদের পোশাক নির্মাতা ছিলেন। ১৯৬৩ সালের ২২শে নভেম্বর ডালাস শহরে এক মোটর শোভাযাত্রায় প্রেসিডেন্ট জন এফ. কেনেডি যখন আততায়ীর গুলিতে নিহত হন, জাপ্রুডার সেই পুরো ঘটনা অপ্রত্যাশিত ভাবে তার ভিডিও ক্যামেরায় ধারণ করে রাখেন।
কেওক্রাডং

কেওক্রাডং বা কেওকাড়াডং বাংলাদেশের তৃতীয় সর্বোচ্চ পর্বতশৃঙ্গ। এটি বাংলাদেশের দক্ষিণ-পূর্বাঞ্চলীয় জেলা বান্দরবানে অবস্থিত। এক সময় এটিকে বাংলাদেশের সর্বোচ্চ পর্বতশৃঙ্গ ধরা হত। তবে আধুনিক গবেষণায় এই তথ্য ভুল বলে পাওয়া যায়। বর্তমানে বাংলাদেশের সর্বোচ্চ পর্বত শৃঙ্গ হল তাজিংডং।
কেওক্রাডং বান্দরবান জেলার রুমা উপজেলায় অবস্থিত। অর্থাৎ বান্দরবানেরও দক্ষিণ-পূর্ব প্রান্তে অবস্থিত। একসময় যখন একে বাংলাদেশের সর্বোচ্চ শৃঙ্গ মনে করা হতো তখন এর উচ্চতা পরিমাপ করা হয়েছিল ১,২৩০ মিটার। কিন্তু অধুনা রাশিয়া কর্তৃক পরিচালিত এসআরটিএম উপাত্ত এবং জিপিএস গণনা থেকে দেখা গেছে এর উচ্চতা ১,০০০ মিটারের বেশি নয়। শৃঙ্গের শীর্ষে সেনাবাহিনী কর্তৃক উৎকীর্ণ যে ফলক দেখা যায় তাতে এর উচ্চতা লেখা হয়েছে ৩,১৭২ ফুট। জিপিএস সমীক্ষায় উচ্চতা পাওয়া গেছে ৯৭৪ মিটার (৩,১৯৬ ফুট)। এই পরিমাপটি রুশীয় পরিমাপের সাথে খাপ খায়। এসআরটিএম উপাত্ত এবং মানচিত্রের মাধ্যমে এই পরিমাপ করা হয়েছে। অবশ্য বর্তমানে রুশীয় এসআরটিএম উপাত্ত এবং ইউএসজিএস-এর মাধ্যমে দাবি করা হচ্ছে কিওক্রাডাং-এর প্রকৃত অবস্থান এটি নয় (উপরে উল্লেখিত ভৌগোলিক স্থানাংকে নয়)। তারা এ স্থান থেকে আরও উত্তরে কেওক্রাডাং এর অবস্থান শনাক্ত করেছেন এবং এর উচ্চতা ৮৮৩ মিটার পরিমাপ করেছেন।
কেওক্রাডং শব্দটি মারমা ভাষা থেকে এসেছে। মারমা ভাষায় "কেও" মানে 'পাথর', "কাড়া" মানে 'পাহাড়' আর এবং "ডং" মানে 'সবচেয়ে উঁচু'। অর্থাৎ কেওক্রাডং মানে সবচেয়ে উঁচু পাথরের পাহাড়।
মাছরাঙ্গা

মাছরাঙা Coraciiformes বর্গের অন্তর্গত একদল অত্যন্ত উজ্জ্বল রঙের ছোট বা মাঝারি আকৃতির একদল পাখি। অ্যান্টার্কটিকা বাদে প্রায় সারা পৃথিবীতেই মাছরাঙা দেখা যায়। পুরাতন বিশ্ব আর অস্ট্রালেশিয়াতে এদের বিস্তৃতি সবচেয়ে বেশি। Alcedinidae (অ্যালসিডিনিডি) গোত্র এবং কখনো কখনো Alcedines (অ্যালসিডিনিস) উপবর্গের সকল প্রজাতিই মাছরাঙা নামে পরিচিত। এ উপবর্গের তিনটি গোত্র রয়েছে। গোত্রগুলো হল Alcedinidae (গাঙ মাছরাঙা)Halcyonidae (গেছো মাছরাঙা) ও Cerylidae (পান মাছরাঙা)। সারা পৃথিবীতে প্রায় ৯০ প্রজাতির মাছরাঙা দেখা যায়। এদের প্রায় সবারই দেহের তুলনায় মাথা বড়, লম্বা, ধারালো, চোখা চঞ্চু, খাটো পা ও খাটো লেজ রয়েছে। বেশিরভাগ মাছরাঙার দেহ উজ্জ্বল রঙের আর স্ত্রী-পুরুষে সামান্য ভিন্নতা দেখা যায়। অধিকাংশ মাছরাঙা বিষুবীয় অঞ্চলে বসবাস করে এবং এদের বড় একটা অংশকে কেবলমাত্র বনে দেখা যায়। এরা অনেক ধরনের প্রাণী শিকার করে, তবে তার বড় একটি অংশ জুড়ে রয়েছে মাছ। এরা সাধারণত ডালে থেকে ডাইভ দিয়ে পানির মধ্যে থেকে মাছ শিকার করে। অন্যান্য শিকারের মধ্যে রয়েছে পোকামাকড়, ব্যাঙ, সরীসৃপ, পাখি এমনকি ছোট আকারের স্তন্যপায়ী বর্গের অন্যসব সদস্যদের মত মাছরাঙারাও গর্তে বাসা করে। সাধারণত জলাশয়ের পাশে খাড়া পাড়ের গর্তে এরা বাসা বানায়। কয়েক প্রজাতির দ্বীপবাসী মাছরাঙা বৈশ্বিকভাবে বিপদগ্রস্ত বলে বিবেচিত।এছাড়া বন উজাড় করার ফলে বনের মাছরাঙাগুলোর আবাসস্থল ধ্বংস হয়ে যাচ্ছে।
ময়ূর

ময়ূর (স্ত্রীলিঙ্গ: ময়ূরী) Phasianidae (ফ্যাজিয়ানিডি) পরিবারের অন্তর্ভুক্ত অত্যন্ত সুন্দর পাখি। এশিয়ায় "Pavo" (পাভো) গণে মোট দুই প্রজাতির এবং আফ্রিকায় "Afropavo" (আফ্রোপাভো) গণে একটি ময়ূরের প্রজাতি দেখা যায়। এশিয়ার প্রজাতি দু'টি হল নীল ময়ূর আর সবুজ ময়ূর। আফ্রিকার প্রজাতিটির নাম কঙ্গো ময়ূর ("Afropavo congensis")। নীল ময়ূর ভারতের জাতীয় পাখি। সমগ্র ভারতীয় উপমহাদেশে এদের দেখা যায়। পূর্বে বাংলাদেশে এরা বিস্তৃত থাকলেও এখন সম্ভবত বিলুপ্তির পথে। সবুজ ময়ূর মায়ানমার থেকে জাভা পর্যন্ত বিস্তৃত। আশঙ্কাজনক হারে বিশ্বব্যাপী কমে যাচ্ছে বলে এরা বিপন্ন প্রজাতি হিসেবে বিবেচিত। ঐতিহাসিকভাবে প্রজাতিটি মায়ানমারের জাতীয় প্রতীক হিসেবে গণ্য হয়ে আসছে।
এসব ময়ূরের পাশাপাশি সাদা ময়ূরও দেখা যায়। এদের দেহ শুধু সাদাই নয়, চোখও নীল। প্রকৃতপক্ষে নীল ময়ূরই সাদা ময়ূর, জিনগত মিউটেশনের কারণে এদের এমনটি দেখায়।
ময়ূরের সব প্রজাতি সাধারণত বনে বাস করে এবং মাটিতে বাসা বাঁধে। তবে মাঝে মাঝে লোকালয়েও দেখা যায়। বিশেষ করে সংরক্ষিত এলাকায় এরা মানুষের খুব কাছে চলে আসে। এরা সর্বভূক। চারা গাছের অংশ, কীটপতঙ্গ, বীজের খোসা, ফুলের পাপড়ি এবং ছোট ছোট সন্ধিপদ প্রাণী খায়। এরা ডিম পাড়ে ও ডিম ফুটে বাচ্চা হয়। ছোট বাচ্চাগুলো মুরগির বাচ্চার মতই মায়ের সাথে ঘুরে ঘুরে খাবার খায়। বিপদ দেখলেই মায়ের ডানার নিচে এসে লুকায়। ছোট বাচ্চারা মুরগির বাচ্চার মতই মায়ের পালকের আড়ালে, আবার কখনোবা পিঠের উপর লাফিয়ে ওঠে।
স্ত্রী ময়ূরকে আকৃষ্ট করার জন্য পুরুষ ময়ূর পেখম তোলে। এ কারণেই এরা অত্যন্ত আকর্ষণীয়। তবে ভারতীয় ময়ূরের মত সাদা ময়ূরের পেখমে সোনালী পালক বা নীল রংয়ের বড় ফোঁটা নেই। সাদা ময়ূর সম্পূর্ণ সাদা। স্ত্রী ময়ূরও পেখম তোলে তবে তা শত্রুকে ভয় দেখানোর জন্য। স্ত্রী ময়ূরের পেখম আকারে অনেক ছোট।
ময়ূর বন্য পাখি এবং মাটির গর্তে বাস করে কিন্তু গাছে বিশ্রাম করে।এরা টিরেস্ট্রিয়াল খাদক শ্রেণির অন্তর্ভুক্ত। এটা বিশ্বাস করা হয় যে ময়ূরের সকল প্রজাতি পলিগামাস। সাধারণত শত্রুর কাছ থেকে নিজেদের রক্ষার জন্য Galliformes বর্গের প্রাণীদের মত এরাও এদের মেটাটারসাল (পায়ের নখর) ব্যবহার করে।
খঞ্জন

খঞ্জন একটি পাখি-র প্রজাতি যারা সাধারণত সোজাসুজি না উড়ে ঢেউ এর মত উঁচুনিচু হয়ে উড়ে বেড়ায় । তাছাড়া লেজ নাড়া এদের একটা অভ্যাস । এই পাখির গলার স্বরও খুব মিষ্টি । 
খঞ্জনের আকার কিছুটা চড়ুই পাখির মতো। এদের বাইরের পালক সাদা। বীজ, পোকামাকড়, ক্ষুদ্র শামুক, কেঁচো ইত্যাদি এদের প্রিয় খাদ্য। খঞ্জন পাখি দ্রুত হাঁটে ও দৌড়ায়, শিকার ধরতে ছুটে চলে। এরা সারাক্ষণ লেজ নাড়ে। সাধারণত নদীনালার কাছে ও আর্দ্র তৃণভূমিতে এরা বসবাস গড়ে। পুরুষ পাখি স্ত্রী পাখির তুলনায় উজ্জ্বল রঙের। একটু ভিন্ন ধরনের বনখঞ্জন (Dendronanthus indicus) বনে বাসা বাঁধে। এরা ঘাস ও শিকড় দিয়ে বাসা বানায়, তাতে চুল ও পালকের আস্তর থাকে। একমৌসুমে ৪-৬টি ডিম পাড়ে। গায়ের রং হলুদ দাগসহ নীলচে-সাদা বা বাদামি।
গোটা পৃথিবীতে খঞ্জনের প্রজাতির সংখ্যা প্রায় ১২টি এবং বাংলাদেশে ৬টি, তন্মধ্যে একটি স্থায়ী, বাকিরা পরিযায়ী।
চিল

চিল শিকারী পাখি। এদের ডানাদুটি বেশ দীর্ঘ এবং পা দূর্বল ও খাটো। এদের দৃষ্টিশক্তি প্রখর। শিকার খোঁজে এরা আকাশে ডানা স্থির রেখে চক্রাকারে ঘুরপাক খায়। চিল সাধারণত মৃত প্রাণীদেহ খায়, তবে অনেক সময়ে এরা ক্ষুদ্র প্রাণীও শিকার করে থাকে।
এরা বাজ, ঈগল ও শিকরের সাথে মিলে অ্যাক্সিপিট্রিডাই গোত্রের সৃষ্টি করেছে।
পার্নিনাই পরিবারের নিম্নলিখিত পাখিগুলোকেও চিলের মধ্যে গণ্য করা হয়:
কাঠঠোকরা

কাঠঠোকরা এবং এ জাতীয় অন্যসব পাখি; যেমন- কুটিকুড়ালি, ঘাড়ব্যথা ইত্যাদি একত্রে Picidae (পিসিডি) পরিবারের অন্তর্গত। অস্ট্রেলিয়া, নিউজিল্যান্ড, মাদাগাস্কার আর দুই মেরু ছাড়া পৃথিবীর প্রায় সব অঞ্চলেই কাঠঠোকরা দেখা যায়। বেশিরভাগ কাঠঠোকরার প্রজাতি বন বা বৃক্ষপূর্ণ অঞ্চলে বসবাস করে। কয়েক প্রজাতির কাঠঠোকরার আবাস মরুভূমি ও পাথুরে অঞ্চলে।
পিসিডি গোত্রটি পিসিফর্মিস বর্গের অন্তর্গত আটটি টিকে থাকা গোত্রের একটি। পিসিফর্মিস বর্গের অন্যান্য গোত্রের (বসন্ত বৌরি, টুক্যান, হানিগাইড) সাথে কাঠঠোকরার গভীর সম্পর্ক রয়েছে বলে মনে করা হত। আধুনিক ডিএনএ পর্যাক্রমের মাধ্যমে এর সত্যতার প্রমাণ পাওয়া গেছে।
কাঠঠোকরা গোত্রে প্রায় ৩০ গণে ২০০ প্রজাতির স্থান সংকুলান হয়েছে। বেশিরভাগ প্রজাতি বন ধ্বংস বা আবাসসথল উজাড়ের ফলে আইইউসিএন প্রণীত বিপদগ্রস্ত তালিকাভুক্ত হয়েছে। শ্বেতচঞ্চু কাঠঠোকরা ("Campephilus principalis") ও রাজকীয় কাঠঠোকরা ("Campephilus imperialis") নামের দুটি প্রজাতিকে প্রায় ত্রিশ বছর যাবৎ বিলুপ্ত বলে মনে করা হচ্ছে।
গোত্র: পিসিডি
চড়ুই গোত্র

চড়ুই () যেকোন লোকালয়ের আশেপাশে একটি সুপরিচিত পাখি। এরা জনবসতির মধ্যে থাকতে ভালোবাসে তাই এদের ইংরাজি নাম হাউস স্প্যারো অর্থাৎ "গৃহস্থালির চড়ুই" এই পাখি চটি পাখি,বাড়ই,পিয়াইজ্জা ইত্যাদি নামেও পরিচিত। খড়কুটো, শুকনো ঘাস পাতা দিয়ে এরা কড়িকাঠে, কার্নিশে বাসা বাঁধে। সমস্ত দিন এরা লাফিয়ে বেড়িয়ে মাটি থেকে পোকামাকড় শস্য খুঁটে খায়।
পৃথিবীতে মোট ৪৮ প্রজাতির চড়ুই দেখতে পাওয়া যায়। জীববিজ্ঞান অনুযায়ী এদের পরিবার ১১টি গণে বিভক্ত। "গৃহস্থালির চড়ুই" এদের মধ্যে সবচেয়ে সুপরিচিত। এদের আদি নিবাস ছিল মূলত ইউরেশিয়া ও আফ্রিকা মহাদেশ। তবে বর্তমানে ইউরোপ থেকে গিয়ে জনবসতি স্থাপনের মধ্য দিয়ে এরা উত্তর আমেরিকা, অস্ট্রেলিয়া ও নিউ জিল্যান্ডেও ব্যাপকভাবে ছড়িয়ে পড়েছে। চট্টগ্রামের ভাষায় এই পাখির নাম ’পিয়াইজ্জা কিংবা বাড়ই’।
ভারত ছাড়া বাংলাদেশ, নেপাল, পাকিস্তান, জাপান, কোরিয়া, ইরান, ভুটান, থাইল্যান্ড, মালয়েশিয়া, চীন, ইন্দোনেশিয়া ও মিয়ানমারেও চড়ুই আছে। ঘাসের মধ্যেও পোকামাকড় খুঁজে বেড়ায় জোড়া পায়ে লাফিয়ে লাফিয়ে। গ্রামের মাঠের কাছে, ঝোপ-জঙ্গলে, নদীর ধারে, শহরের চালের গুদামের কাছে দল বেঁধে থাকে। ঝোপালো গাছে, পুরনো বিল্ডিংয়ের ভেন্টিলেটরে বাসা করে মার্চ থেকে আগস্ট মাসে।
এদের দেহের দৈর্ঘ্য প্রায় ১৫ সেন্টিমিটার, ওজন প্রায় ৫০ থেকে ৭০ গ্রাম। আলাদা করার সবচেয়ে সহজ উপায়টি হল এর মাথা ও মুকুটের দিকে লক্ষ্য করা। ছেলে ও মেয়ে পাখি উভয়ের রকম এবং মাথা, ঘাড় ও পুরো মুকুটের পালকের রঙ মরচে বাদামি বা চকলেট বাদামি।
পুরুষ-স্ত্রী চড়ুই দেখতে আলাদা। পুরুষের মাথা ধূসর ও নীল মেশানো, ঘাড় পিঠ ও পাখনা খয়েরি লাল বা পিঙ্গল। চোখের পেছন থেকে ঘাড় অবধি মোটা গাঢ় লালচে বাদামি বর্ণের। লেজ ও লেজের গোড়া ধূসর। স্ত্রী পাখির রঙ ওপরের দিকে ধূসর বাদামি, তার ওপরে কালচে বা পিঙ্গল দাগ, পেট সাদাটে। পুরুষ পাখিটি দেখতে বেশি সুন্দর এবং সে বেশি গান গায়। মাঝে মধ্যে পুরুষ বা স্ত্রী পাতি চড়ুইদের দুঃখভরা ভাব নিয়ে নিঃসঙ্গ বসে থাকতে দেখা যায়।
এরা ৪ থেকে ৬টি ডিম পাড়ে। ছানা ফুটতে সময় লাগে প্রায় ১৩ দিন। ছানারা উড়তে শিখলে বড়দের সঙ্গে মাঠে খাবার খেতে যায়।
প্রজনন মৌসুমে পাতি চড়ুই খড়কুটো, কাঠি, শুকনো ঘাস, পালক দিয়ে মানুষের ঘরে বাসা বানায়। গ্রামের ঘরের টিনের চালের কোণে বাসা বাঁধে। শহরের ভেন্টিলেটর, মিটার, সিলিং, পাইপের ফাঁকফোকরে চড়ুইদের বাসা দেখা যায়। পাতি চড়ুইদের কবুতরের খোপে, বিচি কলার কাঁদির ভেতর ও খড়ের পালায় বাসা বাঁধতে দেখা যায়। বাসা তৈরি হলে পুরুষটি সুরেলা কণ্ঠে গান গায়। স্ত্রী চড়ুই পাখি ৩ থেকে ৪টি ডিম পাড়ে। বাচ্চা ফুটলে দু’জনেই তাদের লালন-পালন করে। গ্রামে তো ঝাঁকে ঝাঁকে ধান ক্ষেতে, ধান শুকানোর উঠানে ধান খেতে নামে। শহরের ইমরাতগুলোতে ওদের সেই আরামদায়ক ফাঁকফোকর থাকছে না। বাড়িওয়ালারা নতুন নতুন নকশায় ইমারত নির্মাণ করছে। চড়ুই থাকলে ডিসটেম্পার নষ্ট হয়ে যাবে, তাই এই নতুন ব্যবস্থা। বিশ্বের কোথাও চড়ুইদের অবস্থা আশংকাজনক নয়। পরিবর্তিত পরিবেশের সঙ্গে সঙ্গে তারা সহজেই মানিয়ে নিতে পারে। তারপরও প্রকৃতিতে এদের টিকিয়ে রাখতে প্রতিবছর ২০ মার্চ ২০১৪ পৃথিবীব্যাপী পালিত হয় বিশ্ব চড়ুই পাখি দিবস।
বিশ্ব চড়ুই দিবস
পেঙ্গুইন

পেঙ্গুইনের বাস দক্ষিণ মেরুবলয়ের আশেপাশে। এরা সবাই দিবাচর আর সমুদ্রবাসী। দুর্দান্ত সাঁতারু এবং তাড়া করে মাছ ধরে। হাঁটতে অপটু, তবে উবুড় হয়ে শুয়ে দুই হাতডানা নেড়েচেড়ে বরফের উপর দিয়ে এগিয়ে যায়। বুক পেট ধবধবে সাদা, বাকি শরীর কালো বা নীলচে।
Subfamily Spheniscinae – আধুনিক পেঙ্গুইন প্রজাতিগুলো
উটপাখি

উটপাখি (, বৈজ্ঞানিক নাম: "Struthio camelus"), এক প্রকারের বৃহৎ, উড্ডয়নে অক্ষম পাখি। প্রজাতিটি Struthionidae (স্ট্রুথিওনিডি) গোত্র বা পরিবারের অন্তর্গত "Struthio" (স্ট্রুথিও) গণের অন্তর্গত। আফ্রিকার সাহারা মরুভূমির দক্ষিণের তৃণভূমি এদের বিচরণস্থল। এক বিশাল এলাকা জুড়ে এদের আবাস, প্রায় ৯৯ লক্ষ ৮০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।
কিউই, রিয়া, এমু, কেসোয়ারি প্রভৃতি উড়তে অক্ষম পাখিদের মত উটপাখিও Struthioniformes (স্ট্রুথিওনিফর্মিস) বর্গের অন্তর্গত। অনেক বিষয়েই এরা পক্ষীজগতে সেরা। সবচেয়ে উঁচু (৩ মিটার), সবচেয়ে ওজনদার (১৫০ কেজি), সবচেয়ে দৌড়বাজ (৭০ কিমি/ঘণ্টা) পাখি। ভূচর পাখিদের মধ্যে এটাই সবচেয়ে দ্রুতগামী। ডিম সবচেয়ে বড় (দেড় কেজি)। একমাত্র পাখি যার পায়ে দুটি মাত্র আঙুল রয়েছে। ডাঙায় বসবাসকারী প্রাণীদের মাঝে উটপাখির চোখ সবচেয়ে বড়।
খাদ্যাভ্যাসের দিক থেকে উটপাখি তৃণভোজী হলেও এটি প্রায়ই অমেরুদণ্ডী প্রাণী শিকার করে। এরা দলবদ্ধ জীব। ৫ থেকে ৫০টি সদস্যের যাযাবর দলে এরা ঘুরে বেড়ায়। হরিণ, জেব্রা, নু প্রভৃতির সাথেও দল বেঁধে বিচরণ করে। বিপদে পড়লে উটপাখি সাধারণত শুয়ে লুকিয়ে পড়ে অথবা দৌড়ে পালিয়ে যায়। কোণঠাসা হয়ে পড়লে শক্তিশালী পা দিয়ে লাথি দেয় বা শক্ত ঠোঁট দিয়ে ঠোকর দেয়। অঞ্চলভেদে প্রজননে বিভিন্নতা দেখা দেয়। তবে অধিকাংশ ক্ষেত্রে একটি পুরুষ তার নিজস্ব এলাকা দখল করে ফেলে এবং তার হারেমে দুই থেকে সাতটি স্ত্রী উটপাখি থাকে।
বিশ্বে উটপাখি পালন একটি লাভজনক ব্যবসা। বিশ্ববাজারে এর চামড়া, মাংস, পালক ইত্যাদির ব্যাপক চাহিদা রয়েছে। এটি, পোকা-মাকড় পেলেও খায়
কিউই

কিউই Apterygidae (অ্যাপ্টেরিজিডি) গোত্রের Apteryx (অ্যাপ্টেরিক্স) গণের অন্তর্গত একদল উড্ডয়ন অক্ষম পাখি যাদের বাস নিউজিল্যান্ডের গুটিকতক দ্বীপে। এরা দিবাচর নয়, সূর্যাস্তের পর খাবারের সন্ধানে বের হয়। ধূসর বাদামি রংয়ের এই পাখিদের আকৃতি অনেকটা মুরগির মতো। পৃথিবীর বুক থেকে হারিয়ে যাওয়া পাখি মোয়াদের গোত্রের সঙ্গে এদের যোগাযোগ আছে। অনেক অর্থেই কিউইরা আসলে ব্যতিক্রমী। আগের বড় পাখার যতটুকু এ যুগে টিকে আছে (মাত্র দুই ইঞ্চি) তাও ঢাকা পড়ে থাকে তাদের পালকের নিচে। একদম গোড়ার দিকে থাকার বদলে ওদের নাসারন্ধ্র থাকে লম্বা নমনীয় ঠোঁটের অগ্রভাগে। আর সব পাখির পালকের মতো এদের পালকের গোড়ার দিকে লম্বা হাতলের মতো থাকে না এবং সেগুলো অনেক নরম ও চুলের মতো। পাগুলো বেশ মোটা, মজবুত ও পেশিবহুল। প্রত্যেক পায়ের চার আঙ্গুলে একটি করে বড় নখর আছে। ছোট ছোট চোখগুলো দিনের আলোতে খুব বেশি সুবিধা করতে পারে না। কানের বাইরের দিকটা বেশ বড় ও উন্নত। ঠোঁটের গোড়ার দিকটায় ছোট ছোট লোমের মতো থাকে।
এদের বসবাস বনে। দিনে গর্ত বা কুঠুরির মধ্যে ঢুকে ঘুমিয়ে থাকে। আর পোকামাকড়, কীটপতঙ্গ, শুয়োপোকা ইত্যাদি খাবারের খোঁজে বের হয় রাতে। প্রয়োজনে কিউইরা বেশ দ্রুত দৌড়াতে পারে। আর ফাঁদে পড়লে অস্ত্র হিসেবে ব্যবহার করে ওদের থাবা। গর্তের মধ্যে একটি বা দুটি ডিম পাড়ে কিউই। ডিমের রং সাদা। ৮০ দিন ধরে ডিমে তা দিয়ে বাচ্চা ফোটায় সাধারণত পুরুষ কিউই পাখি। পর্যাপ্ত না থাকায় এদের প্রজাতি অনেকটাই হুমকির মুখে। নিউজিল্যান্ডে এদের অস্তিত্ব টিকিয়ে রাখার জোর চেষ্টা চলছে।
মামুনুর রশীদ

মামুনুর রশীদ (জন্ম: ২৯ ফেব্রুয়ারি ১৯৪৮) একজন বাংলাদেশী নাট্যকার, অভিনেতা ও নাট্য পরিচালক। স্বাধীনতা উত্তর বাংলাদেশের মঞ্চ আন্দোলনের পথিকৃৎ। তার নাট্যকর্মে প্রখর সমাজ সচেতনতা লক্ষণীয়। শ্রেণীসংগ্রাম তার নাটকের এক গুরুত্বপূর্ণ বিষয়বস্তু। তিনি টিভির জন্যেও অসংখ্য নাটক লিখেছেন এবং অভিনয় করেছেন। বিভিন্ন সামাজিক ইস‌্যু নিয়ে, শ্রেণীসংগ্রাম, ক্ষুদ্র জাতিসত্তা অধিকার আদায়ের নানা আন্দোলন নিয়ে নাটক রচনা ও পরিবেশনা করে বাংলাদেশের নাট্য জগতে আলাদা স্থান করে নিয়েছেন। নাট্যকলায় বিশেষ অবদানের জন্য ২০১২ সালে তিনি একুশে পদকে ভূষিত হন। ১৯৮২ সালে বাংলা একাডেমি পুরস্কার পেলেও স্বৈরশাসনের প্রতিবাদ স্বরূপ তিনি পুরস্কারটি প্রত্যাখ্যান করেন।
১৯৪৮ সালের ২৯ ফেব্রুয়ারি মামুনুর রশীদ টাঙ্গাইল জেলার কালিহাতির পাইকড়া গ্রামে মাতুলালয়ে জন্মগ্রহণ করেন। বাবা হারুনুর রশীদ ডাক বিভাগে সরকারি চাকরি করতেন। সেই সুবাদে দেশের বিভিন্ন জেলার স্কুল-কলেজে লেখাপড়া করেছেন। ঢাকা পলিটেকনিক ইনস্টিটিউট থেকে পুরকৌশল বিভাগে ডিপ্লোমা করার পর ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর ডিগ্রি লাভ করেন।
১৯৬৭ সালে তিনি তদানীন্তন পূর্ব পাকিস্তানে টেলিভিশনের জন্য নাটক লিখতে শুরু করেন যার বিষয়বস্তু ছিল মূলত পারিবারিক। সেসময় কমেডি নাটকও তিনি লিখতেন। নাট্যশিল্পের প্রতি তার প্রকৃত ভালোবাসা শুরু হয় টাঙ্গাইলে তার নিজ গ্রামে যাত্রা ও লোকজ সংস্কৃতির সঙ্গে তার নিবিড় পরিচয়ের সূত্র ধরে। তার যাত্রার অভিনয় অভিজ্ঞতা তার নাট্যভাবনাকে খুবই প্রভাবিত করেছিল। ১৯৭১ সালে তিনি বাংলাদেশের মুক্তিযুদ্ধে যোগ দেন এবং জড়িত হন স্বাধীন বাংলা বেতার কেন্দ্রের সঙ্গে। মুক্তিযুদ্ধকালীন তিনি তার প্রথম রচিত নাটক ‘পশ্চিমের সিঁড়ি’ কলকাতার রবীন্দ্রসদনে মঞ্চায়নের চেষ্টা করেন; কিন্তু তার আগেই ১৬ ডিসেম্বর দেশ স্বাধীনতা অর্জন করায়, নাটকটি আর তখন অভিনীত হয়নি। পরে নাটকটি ১৯৭২ সালে বাংলাদেশে অভিনীত হয়। সেই সময়টাও তার নাট্যচর্চায় প্রতিফলিত হয়েছে বিভিন্ন সময়ে। মুক্তিযুদ্ধের পর শুরু হয় তার আরেক নাট্যসংগ্রাম "‘মুক্ত নাটক আন্দোলন’"। ১৯৭২ সালে কলকাতা থেকে স্বাধীন বাংলাদেশে ফিরে তিনি তৈরি করেন তার আরণ্যক নাট্যদল। তিনি টিভির জন্যে অসংখ্য নাটক লিখেছেন এবং অভিনয় করেছেন।
মামুনুর রশীদ নাটক রচনা ও নির্দেশনার পাশাপাশি অসংখ্য নাটক ও চলচ্চিত্রে অভিনয় করেন।
নাট্যাঙ্গনে গুরুত্বপূর্ণ অবদান রাখার জন্য মামুনুর রশীদ অসংখ্য পুরস্কারে ভূষিত হয়েছেন। স্বৈরশাসনের প্রতিবাদ স্বরূপ তিনি বাংলা একাডেমি পুরস্কার প্রত্যাখ্যানও করেন। তার উল্লেখযোগ্য পুরস্কারের মধ্যে রয়েছে-
মমতাজউদদীন আহমদ

মমতাজউদদীন আহমদ (১৮ জানুয়ারি ১৯৩৫ – ২ জুন ২০১৯) ছিলেন একজন প্রখ্যাত বাংলাদেশি নাট্যকার, অভিনেতা ও ভাষাসৈনিক। তিনি স্বাধীনতা উত্তর বাংলাদেশের নাট্য আন্দোলনের অন্যতম পথিকৃৎ যিনি এক অঙ্কের নাটক লেখায় বিশেষ পারদর্শিতার স্বাক্ষর রেখেছিলেন। নাটকে বিশেষ অবদানের জন্য তিনি ১৯৭৬ সালে বাংলা একাডেমি সাহিত্য পুরস্কার ও ১৯৯৭ সালে একুশে পদক লাভ করেন।
মমতাজউদদীন ১৯৩৫ সালের ১৮ জানুয়ারি ব্রিটিশ ভারতের পশ্চিমবঙ্গ রাজ্যের অন্তর্গত মালদহ জেলার হাবিবপুর থানার আইহো গ্রামে জন্মগ্রহণ করেন। দেশ বিভাগের পর তার পরিবার তদানিন্তন পূর্ববঙ্গে চলে আসে। তার পিতার নাম কলিমুদ্দিন আহমদ ও মাতার নাম সখিনা বেগম।
মমতাজউদদীন মালদহ আইহো জুনিয়র স্কুলে চতুর্থ শ্রেণী পর্যন্ত লেখাপড়া করে ১৯৫১ সালে ভোলাহাট রামেশ্বর পাইলট মডেল ইনস্টিটিউশন থেকে প্রবেশিকা পরীক্ষায় উত্তীর্ণ হন। পরবর্তী কালে রাজশাহী কলেজ থেকে উচ্চ মাধ্যমিক এবং রাজশাহী বিশ্ববিদ্যালয় থেকে বাংলায় বি.এ (অনার্স) ও এম.এ ডিগ্রী লাভ করেন।
মমতাজউদদীন আহমদ ৩২ বছরের বেশি বিভিন্ন সরকারি ও বেসরকারি কলেজে বাংলা ভাষা, সংস্কৃতি ও ইউরোপীয় নাট্যকলায় শিক্ষাদান করেছেন। ১৯৬৪ সালে তিনি চট্টগ্রাম কলেজের বাংলা বিভাগের শিক্ষক হিসেবে যোগদানের মাধ্যমে শিক্ষকতা শুরু করেন। তিনি জগন্নাথ বিশ্ববিদ্যালয়ের বাংলা বিভাগের অধ্যাপক এবং ঢাকা বিশ্ববিদ্যালয়ের নাট্যকলা ও সংগীত বিভাগের খণ্ডকালীন অধ্যাপক হিসেবে শিক্ষকতা করেছেন। তিনি ১৯৭৬-৭৮ সালে জাতীয় শিক্ষাক্রম ও পাঠ্যসূচি প্রণয়নে একজন বিশেষজ্ঞ হিসেবে দায়িত্ব পালন করেন।১৯৭৯ সালে তিনি ঢাকা বিশ্ববিদ্যালয়ের শিক্ষকতা ছেড়ে ঢাকা কলেজে প্রথম মুসলিম অধ্যক্ষ হিসেবে যোগদান করেন।
তিনি ভারতের দিল্লী, জয়পুর এবং কলকাতায় নাট্যদলের নেতা হিসাবে ভ্রমণ ও নাট্য মঞ্চায়ন করেন। তার লেখা নাটক "কি চাহ শঙ্খ চিল" এবং "রাজা অনুস্বরের পালা" রবীন্দ্র ভারতী বিশ্ববিদ্যালয়ের পাঠ্যসূচিতে এবং রাজা অনুস্বারের পালা জাহাঙ্গীরনগর বিশ্ববিদ্যালয়ের পাঠ্যসূচিতে তালিকাভুক্ত হয়েছে। তিনি বাংলাদেশের জাতীয় দৈনিকসমূহে নিয়মিত কলামও লিখতেন। এছাড়াও তার বেশ কিছু নাটক, বাংলাদেশের প্রাথমিক, মাধ্যমিক ও উচ্চ মাধ্যমিক পাঠ্যসূচিতে অন্তর্ভুক্ত হয়েছে।
মমতাজউদদীন শিক্ষক ও লেখক হিসেবে পরিচিতি পেলেও থিয়েটারের মাধ্যমে তার কর্মজীবনকে অন্য উচ্চতায় নিয়ে গেছেন। তিনি সংস্কৃতি অঙ্গনের একজন কর্মী হিসেবে সক্রিয়ভাবে বাংলা ভাষা আন্দোলন, বাংলাদেশের স্বাধীনতা যুদ্ধে সক্রিয়ভাবে অংশ নেন। এছাড়াও স্বাধীনতা উত্তর বাংলাদেশে গণতন্ত্র ফিরিয়ে আনার আন্দোলনেও তিনি সক্রিয় ছিলেন। মমতাজউদদীন ১৯৭৭-৮০ সালে বাংলাদেশ শিল্পকলা একাডেমীতে গবেষণা ও প্রকাশনা বিভাগের পরিচালক ছিলেন। ২০১১ সাল থেকে তিনি জাতিসংঘের বাংলাদেশের স্থায়ী মিশনে সংস্কৃতি বিষয়ক মন্ত্রী হিসেবে দায়িত্ব পালন করছেন।
মমতাজউদদীন আহমদ অবিভক্ত বাংলার মালদহ জেলায় জন্মগ্রহণ করলেও চাঁপাইনবাবগঞ্জ জেলার ভোলাহাট উপজেলায় তার শৈশব অতিবাহিত করেন। ছাত্রাবস্থায়ও তিনি তৎকালীন ছাত্র ইউনিয়নের রাজনীতিতে অংশ নেন। রাজশাহীর ভাষা আন্দোলন কর্মী গোলাম আরিফ টিপুর সাথে তিনি রাজশাহীতে ভাষা আন্দোলনে ভূমিকা পালন করেন। তিনি রাজশাহী কলেজে বাংলাদেশের প্রথম শহীদ মিনার নির্মাণেও ভূমিকা পালন করেন। ১৯৫৪, ১৯৫৫, ১৯৫৭ ও ১৯৫৮ সালে তিনি রাজনীতির কারণে কারাবরণ করেন।
শিল্প ও সাহিত্যে অনন্য অবদানের জন্য তিনি জাতীয় ও আঞ্চলিক পর্যায়ে বেশ কিছু পুরস্কার পেয়েছেন।
আকরাম খান (নৃত্যশিল্পী)

আকরাম হুসেইন খান, এমবিই বাংলাদেশী বংশোদ্ভূত একজন ব্রিটিশ নৃত্যশিল্পী। তিনি শাস্ত্রীয় কত্থক প্রশিক্ষণ এবং সমসাময়িক নৃত্যের আবহতে বড় হন।
খান উইমবল্ডন, লন্ডন, ইংল্যান্ডে বাংলাদেশী একটি পরিবারে জন্মগ্রহণ করেন।
লি হার্ভে অসওয়াল্ড

লি হার্ভে অসওয়াল্ড (অক্টোবর ১৮, ১৯৩৯ – নভেম্বর ২৪, ১৯৬৩) প্রেসিডেন্ট জন এফ. কেনেডির আততায়ী। তিনি একজন প্রাক্তন মার্কিন যুক্তরাষ্ট্রের নৌবাহিনীর সদস্য ছিলেন।
নৌবাহিনীর চাকরি থেকে অব্যাহতি পাওয়ার কিছুদিন পর তিনি ১৯৫৯ সালের অক্টোবর মাসে সোভিয়েত ইউনিয়ন থেকে দলচ্যুত হন। ১৯৬২ সালের জুন পর্যন্ত তিনি বেলারুশের মিন্‌স্ক শহরে বসবাস করেন। সেখান থেকে তিনি তার রুশ স্ত্রী মেরিনা অসওয়াল্ড পর্টারকে নিয়ে মার্কিন যুক্তরাষ্ট্রে ফিরে আসেন এবং ডালাসে বসবাস শুরু করেন।
কেনেডির হত্যাকাণ্ডের পর অসওয়াল্ডকে পুলিশ অফিসার জে. ডি. টিপ্পিট হত্যার আসামী হিসেবে গ্রেফতার করা হয়। টিপ্পিট কেনেডিকে গুলি করার আনুমানিক ৪৫ মিনিট পরে ডালাসের রাস্তায় হত্যা করা হয়। অসওয়াল্ডের বিরুদ্ধে পরে কেনেডি হত্যাকাণ্ডের আসামী হিসেবে মামলা করা হয়। অসওয়াল্ড কাউকে গুলি করার কথা অস্বীকার করেন এবং বলেন তাকে অন্যের অপরাধের দোষ দেওয়া হয়েছে। দুই দিন পর অসওয়াল্ডকে সিটি জেল থেকে কাউন্টি জেলে নেওয়ার পথে ডালাসের এক নাইটক্লাব মালিক জ্যাক রুবি তাকে সরাসরি সম্প্রচাররত টেলিভিশন ক্যামেরার সামনে গুলি করে।
মার্ক ডেভিড চ্যাপম্যান

মার্ক ডেভিড চ্যাপম্যান (Mark David Chapman) বীট্‌ল্‌স শিল্পী জন লেননের আততায়ী। ১৯৮০ সালের ডিসেম্বর ৮ তারিখে চ্যাপম্যান নিউ ইয়র্ক শহরে লেননকে গুলি করে হত্যা করেন। লেনন ও তার স্ত্রী ইয়োকো ওনো যখন তাদের অ্যাপার্টমেন্ট ভবনের বাইরে দাঁড়িয়ে ছিলেন, তখন চ্যাপম্যান লেননের পিঠে ৪বার গুলি করেন। গুলি করার পরে পুলিশ আসা পর্যন্ত চ্যাপম্যান ঘটনাস্থলে অপেক্ষা করেন। পুলিশের হাতে গ্রেপ্তার হবার পর চ্যাপম্যান দোষ স্বীকার করেন। তাকে ২০ বছর থেকে যাবতজীবন কারাদণ্ডের সাজা দেয়া হয়। ২০১০ সাল পর্যন্ত ৫ বার তার প্যারোলে মুক্তির আবেদন খারিজ করা হয়েছে, ফলে তিনি এখনো নিউ ইয়র্কের অ্যাটিকা কারাগারে সাজাভোগ করছেন। লেননের স্ত্রী ইয়োকো ওনো প্যারোলে চ্যাপম্যানের মুক্তির আবেদনের বিরোধিতা করেছেন।
জেমস আর্ল রে

জেমস আর্ল রে (মার্চ ১০, ১৯২৮ - এপ্রিল ২৩, ১৯৯৮) মার্কিন যুক্তরাষ্ট্রের নাগরিক অধিকার আন্দোলনের (civil rights movement) নেতা ডঃ মার্টিন লুথার কিং -এর আততায়ী। তিনি এই অপরাধের জন্য যাবজ্জ্বীবন কারাভোগ করেন।
মার্টিন লুথার কিং আততায়ীর হাতে ১৯৬৮ সালের ৪ এপ্রিল নিহত হন। টেনেসীর মেমফিস নামক জায়গার লরেইন মোটেলের বারান্দায় তিনি গুলিবিদ্ধ হন।
আর্ল রে লুথার হত্যার দু মাস পর ৮ জুন ১৯৬৮ সালে লন্ডনের হিথ্রো বিমান বন্দরে আটক হন। ১০ মার্চ ১৯৬৯ সালে তিনি মার্টিন হত্যা শিকার করেন। বিচারে তার ৯৯ বছরের কারাদন্ড হয়।
১৯৭৭ সারের ১১ জুন জেমস জেলখানা থেকে ছয় জন কয়েদিকে নিয়ে পলায়ন করেন। এবং ১৩ দিনের মধ্যে পুনরায় ধরা পড়েন।
১৯৯৮ সালের ২৩ এপ্রিল জেমস হেপাটাইটিস সি এর কারণে মৃত্যুবরণ করেন।
জ্যাক রুবি

জ্যাক রুবি (Jack Ruby) (মার্চ ২৫, ১৯১১ – জানুয়ারি ৩, ১৯৬৭) প্রেসিডেন্ট জন এফ. কেনেডির আততায়ী লি হার্ভে অসওয়াল্ডের আততায়ী। তিনি পেশায় একজন নাইট ক্লাব অপারেটর ছিলেন। ২৪ শে নভেম্বর ১৯৬৩ সালে রুবি লী হার্বে ওসওয়াল্ডকে পুলিশের হেফাজতে থাকা অবস্থায় গুলি করে হত্যা করেন। এর দুই দিন আগে ওসওয়াল্ড যুক্তরাষ্ট্রের রাষ্ট্রপতি জন এফ কেনেডিকে হত্যার অভিযোগে গ্রেফতার হয়েছিলেন। ডালাসের জুরিগন তার মৃত্যুদন্ডের পক্ষে মত দেন। এই রায়ের বিরুদ্ধে উচ্চ আদালতে আপিল করার পর আদালত তার আপিল গ্রহণ করে নতুন করে বিচারের জন্য রায় দেন। তার নতুন বিচার শুরু হবার দিন রুবি অসুস্থ হয়ে পরেন এবং কারাগারে মৃত্যুবরণ করেন। তিনি ফুসফুসের ক্যান্সারে আক্রান্ত ছিলেন।
গাভ্রিলো প্রিন্সিপ

গাভ্রিলো প্রিন্সিপ (, ; ২৫ জুলাই ১৮৯৪২৮ এপ্রিল ১৯১৮) অস্ট্রিয়া-হাঙ্গেরি সাম্রাজ্যের যুবরাজ আর্চডিউক ফ্রাঞ্জ ফার্দিনান্দ ও তার স্ত্রীর গুপ্তঘাতক। প্রিন্সিপ সার্ব জাতীয়ততাবাদী সন্ত্রাসবাদী দলের সদস্য ছিলেন। ১৯১৪ সালের ২৮শে জুন বসনিয়ার সারায়েভো শহরে এই হত্যাকাণ্ডটি সংঘটিত হয়। প্রিন্সিপের এই হত্যাকাণ্ডের রেশ ধরেই সে বছরের আগস্ট মাসে ইউরোপে প্রথম বিশ্বযুদ্ধের সূত্রপাত ঘটে। হত্যাকাণ্ডের জন্য প্রিন্সিপ কারাদন্ড লাভ করেন, এবং দুই বছর পর কারাগারে যক্ষ্মা রোগে মারা যান।
উধাম সিং

উধাম সিং (), (২৬ ডিসেম্বর ১৮৯৯ – ৩১ জুলাই ১৯৪০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ মার্ক্সবাদী বিপ্লবী। ১৯১৯ সালে জালিয়ানওয়ালাবাগের হত্যাকাণ্ডের সময়ে যিনি পাঞ্জাব প্রদেশের বিলেতি গভর্নর ছিলেন, সেই মাইকেল ও'ডোয়াইয়ার-কে (Michael O'Dwyer) হত্যা করতে তিনি সংকল্পবদ্ধ হন। এই উদ্দেশ্যে উধাম সিং ১৯৩৪ সালে বিলেত গমন করেন। এবং অবশেষে ১৯৪০ সালের মার্চ মাসে - জালিয়ানওয়ালাবাগের হত্যাকাণ্ডের প্রায় ২১ বছর পরে - লন্ডনের এক সভাকক্ষে তিনি মাইকেল ও'ডোয়াইয়ার-কে গুলি করে হত্যা করেন।
উধাম সিং - এর জীবনী নিয়ে ২০০০ সালে তৈরী হয়েছে ভারতীয় চলচ্চিত্র " শহীদ উধাম সিং "। এতে নাম ভূমিকায় অভিনয় করেছেন রাজ বব্বর।
সৎবন্ত সিংহ

সৎবন্ত সিংহ দেওল (১৯৬২ – ৬ জানুয়ারী ১৯৮৯) ছিলেন ভারতের প্রধানমন্ত্রী ইন্দিরা গান্ধীর দেহরক্ষী। ১৯৮৪ সালের ৩১ অক্টোবর সৎবন্ত ও অপর দেহরক্ষী বিয়ন্ত সিংহ শ্রীমতী গান্ধীকে তার বাসভবনে হত্যা করেন।
অপারেশন ব্লু স্টার চলাকালীন অমৃতসরের স্বর্ণমন্দিরে আশ্রয় নেওয়া বিচ্ছিন্নতাবাদী জঙ্গিদের বিরুদ্ধে সেনা অভিযানের প্রতিশোধকল্পেই ইন্দিরা গান্ধী হত্যাকাণ্ড সংঘটিত হয়। সৎবন্ত ও বিয়ন্ত একত্রে শ্রীমতী গান্ধীর বুকে ও পেট লক্ষ্য করে তেত্রিশবার গুলি চালায়। বিয়ন্ত সিংহ সর্বাগ্রে একটি এ. ৩৮ রিভলবার বার করে শ্রীমতী গান্ধীর পেটে তিনটি গুলি চালান। তিনি মাটিতে পড়ে গেলে সৎবন্ত নিজের স্টেন স্বয়ংক্রিয় অস্ত্রটির সাহায্যে তার দেহে ত্রিশ রাউন্ড গুলি চালান।
হত্যাকাণ্ডের অব্যবহিত পরেই অন্যান্য দেহরক্ষীদের গুলি চালনায় বিয়ন্ত নিহত হন। সৎবন্ত আত্মসমর্পণ করেন। তাকে গ্রেফতার করা হয় এবং পরে তিনি ও অপর ষড়যন্ত্রকারী কেহার সিং মৃত্যুদণ্ডে দণ্ডিত হন। দণ্ডাদেশ কার্যকর হয় ১৯৮৯ সালের ৬ জানুয়ারি। সৎবন্তই ছিলেন শেষ ব্যক্তি যাঁকে দিল্লির তিহার জেলে ফাঁসি দেওয়া হয়।
সৎবন্ত সিংহের জন্ম পাঞ্জাবের গুরদাসপুর জেলার আগোয়ান গ্রামে। তার পিতা তারলোক সিংহ ছিলেন একজন কৃষক। ১৯৮৮ সালের ২ মে বীরসা সিংহের কন্যা সুরিন্দর কৌরের সঙ্গে সৎবন্তের বিবাহ হয়। এই সময় তিনি জেলে ছিলেন। তার বাগদত্তা তার অবর্তমানে একটি আনন্দ কারজে তার ছবিকে বিবাহ করেন।
২০০৮ সালের ৬ জানুয়ারি, অমৃতসরে অবস্থিত শিখদের সর্বোচ্চ ধর্মীয় সংস্থা অকালতখত সৎবন্ত সিংহ ও ইন্দিরা গান্ধীর অন্যান্য হত্যাকারীদের শিখধর্মের শহিদ বলে ঘোষণা করেন।
ইন্দিরা হত্যাকাণ্ড সৎবন্ত সিংহের নিকটাত্মীয়দের পাদপ্রদীপের আলোয় নিয়ে আসে। ফলে পাঞ্জাব থেকে দুটি লোকসভা নির্বাচনে তারা জয়লাভ করে।
থেনমুলি রাজারত্নম

থেনমুলি রাজারত্নম (Thenmuli Rajaratnam) (১৯৭৪ - ১৯৯১) (ডাক নাম ধনু) একজন তামিল মহিলা চরমপন্থী। তিনি রাজীব গান্ধীর আততায়ী।
১৯৯১ সালের ২১ মে তারিখে ভারতের শ্রীপেরুম্বুদুর শহরে ধনু রাজীব গান্ধী, নিজে, ও আরো ১৬ জনকে আত্মঘাতী বোমা হামলার মাধ্যমে হত্যা করেন।
ডাহুক

ডাহুক (বৈজ্ঞানিক নাম: "Amaurornis phoenicurus"), ডাইক, পানপায়রা বা ধলাবুক ডাহুক Rallidae (রেলিডি) গোত্র বা পরিবারের অন্তর্ভুক্ত "Amaurornis" (আমুরর্নিস) গণের অন্তর্গত মাঝারি আকৃতির একটি পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়।এটি সাধারণত মাঠের ভিতরে ও কচুরি পানা পুকুরেও ডিম পারে। 
এর দেহ কালচে এবং মুখমণ্ডল, গলা, বুক ও পেট সম্পূর্ণ সাদা। অন্যসব ঝিল্লির তুলনায় এরা বেশ সাহসী। ফলে মানববসতির আশেপাশে এদের প্রায়ই দেখা যায়। স্বভাবে এরা ক্রেপাসকুলার। প্রজননকালীন সময়ে বর্ষার প্রথম বৃষ্টিতে এরা উচ্চস্বরে বার বার ডাকে।
ডাহুকের বৈজ্ঞানিক নামের অর্থ "লাললেজী কালো পাখি" (গ্রিক: "amauros" = কালচে, "ornis" = পাখি; লাতিন: "phoenicurus" = লাল লেজের গির্দি)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৮৩ লক্ষ ৪০ হাজার বর্গ কিলোমিটার এলাকা জুড়ে এদের আবাস। আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয়েছে।
সারস

সারস গ্রুইফর্মিস বর্গের গ্রুইডি গোত্রের অন্তর্গত একজাতীয় লম্বা পা ও লম্বা গলাবিশিষ্ট পাখি। চারটি গণে মোট ১৫ প্রজাতির সারস রয়েছে। বকের মত দেখতে হলেও এরা বংশগতিগতভাবে বকের সাথে কোনভাবেই সম্বন্ধযুক্ত নয়। বক উড়ার সময় গলা গুটিয়ে রাখে কিন্তু সারস গলা লম্বা করে উড়ে। দক্ষিণ আমেরিকা আর অ্যান্টার্কটিকা ছাড়া পৃথিবীর সব মহাদেশেই বিভিন্ন প্রজাতির সারস দেখা যায়। বেশিরভাগ সারস আন্তর্জাতিকভাবে বিপদগ্রস্ত প্রজাতি হিসেবে বিবেচিত।
খাদ্যবিচারের ক্ষেত্রে সারসকে সুযোগসন্ধানী বলা চলে। মৌসুম-বিচারে খাবারের প্রাপ্যতা ও দৈহিক চাহিদা অনুসারে এদের খাদ্যতালিকায় পরিবর্তন ঘটতে পারে। অনেকটা সর্বভূক স্বভাবের হওয়ায় এরা ছোট ইঁদুরজাতীয় প্রাণী, মাছ, ব্যাঙ থেকে শুরু করে পোকামাকড়, শস্যদানা, ফলমূল, উদ্ভিজ্জ অংশ ইত্যাদি সবই খায়। এরা স্থির অগভীর পানিতে পুরু করে ঘাস, লতাপাতা, গাছের ডাল ইত্যাদি দিয়ে বাসা করে। বাসায় সাধারণত একবারে দু'টি করে ডিম পাড়ে। পিতামাতা দু'জনেই সমানভাবে সন্তানের দেখাশোনা করে এবং পরবর্তী প্রজনন মৌসুমের আগ পর্যন্ত সন্তানকে নিজেদের কাছে রাখে।
কয়েক প্রজাতির সারস পরিযায়ী স্বভাবের; বছরের নির্দিষ্ট সময়ে এরা বহু দূরে পাড়ি জমায়। আবার কিছু প্রজাতির সারস পরিযায়ী স্বভাবের নয়। প্রজনন মৌসুমে এরা জোড়ায় জোড়ায় থাকে। অন্যান্য সময়ে বড় ঝাঁকে একসাথে বিচরণ করে।
চারটি গণে মোট ১৫টি জীবিত প্রজাতি সনাক্ত করা হয়েছে:
উপগোত্র BALEARICINAE – ঝুঁটিয়াল সারস
উপগোত্র GRUINAE – সাধারণ সারস
পানকৌড়ি

পানকৌড়ি Phalacrocoracidae (ফ্যালাক্রোকোরাসিডি) গোত্রের Phalacrocorax (ফ্যালাক্রোকোরাক্স) গণের অন্তর্ভুক্ত একদল জলচর পাখি। ইংরেজিতে এরা কর্মোরেন্ট ও শ্যাগ নামে পরিচিত। সারা পৃথিবীতে প্রায় ৪০ প্রজাতির পানকৌড়ি রয়েছে এবং এদের সবার দেহে কালো বর্ণের প্রাধান্য রয়েছে। সব পানকৌড়ি খুব ভাল সাঁতারু ও খাদ্যের (প্রধানত মাছ) খোঁজে এরা পানির খুব গভীরে ডুব দিতে সক্ষম। পানকৌড়ির বিষ্ঠা থেকে উৎপন্ন সার গুয়ানো একটি বাণিজ্যিক পণ্য হিসেবে যথেষ্ট সমাদৃত। পানকৌড়ির শ্রেণিবিন্যাসে বর্গ, গোত্র ও গণ নিয়ে যথেষ্ট বিতর্ক রয়েছে এবং সম্প্রতি বেশ কয়েকটি নতুন গণের নাম প্রস্তাব করা হয়েছে।
পানকৌড়ি সমুদ্রতীরবর্তী অঞ্চল, হ্রদ ও নদীনালায় বসবাস করে। ডালপালা, সামুদ্রিক আগাছা ও গুয়ানো দিয়ে ঝোপঝাড়, বৃক্ষ কিংবা সমুদ্রতীরবর্তী পাহাড়ের খাঁজে এরা বাসা করে। নতুন ডিমের বর্ণ নীলচে, তবে সময়ের সাথে সাথে চকচকে সাদা বর্ণ ধারণ করে। তিন থেকে পাঁচ সপ্তাহে ডিম ফুটে ছানা বের হয়। তিন বছর বয়সে এরা বয়োঃপ্রাপ্ত হয়।
বড়কুঠি

বড়কুঠি বাংলাদেশের রাজশাহী অঞ্চলের সর্বপ্রাচীন ইমারত। সুনির্দিষ্টভাবে এই ইমারতের নির্মাণকাল নির্ধারণ করা না গেলেও বিভিন্ন সূত্রের বিচারে এর নির্মাণকাল অষ্টাদশ শতাব্দীর প্রথমার্ধে বলে ধারণা করা হয়। এটি প্রথমে ওলন্দাজ বা ডাচদের ব্যাবসাকেন্দ্র ছিল। ঊনবিংশ শতাব্দীর প্রথম দিকে ডাচরা ভারতে তাদের কর্মকাণ্ড গুটিয়ে নেওয়ার সিদ্ধান্ত নেয় এবং ১৮১৪ সালে ইংরেজদের সাথে একটি চুক্তি করে বড়কুঠিসহ ভারতের সকল বাবসা কেন্দ্র ইস্ট ইন্ডিয়া কোম্পানিকে হস্তান্তর করে। বড়কুঠির দায়িত্ব গ্রহণ করে ১৮৩৩ সাল পর্যন্ত তারা এটিকে তাদের বাণিজ্যিক কেন্দ্র হিসাবে ব্যবহার করে। ১৯৫৩ সালে রাজশাহী বিশ্ববিদ্যালয় প্রতিষ্ঠিত হওয়ার পর এই বড়কুঠি এর প্রথম প্রশাসনিক ভবন হিসাবে ব্যবহার করা হয়। 
বড়কুঠি সাহেব বাজার এবং রাজশাহী কলেজের দক্ষিণে এবং পদ্মা নদীর উত্তর পাড়ে অবস্থিত। ইষ্টক নির্মিত এবং সমতল ছাদ বিশিষ্ট এই ইমারতটি আঠারো শতকের প্রথমার্ধে (১৭২৫ সনের পূর্বে) ওলন্দাজ রেশম ব্যবসায়ীদের নির্মিত এক উল্লেখযোগ্য কীর্তি। কুঠিটির বহির্ভাগ এর দৈর্ঘ্য ২৪ মিটার (৮২-০) এবং প্রস্থ ১৭.৩৭ (৬৭-০)। দ্বিতল বিশিষ্ট এই ইমারতটি বিভিন্ন আয়তনের মোট ১২ টি কক্ষে বিভক্ত। দ্বিতলে একটি সভাকক্ষসহ ৬টি কক্ষ আছে। কেন্দ্রস্থলে অবস্থিত পূর্ব-পশ্চিমে ৯.৬০ মিটার এবং উত্তর-দক্ষিণে ৬.৩০ মিটার আয়তন বিশিষ্ট আয়তাকার সভাকক্ষের উত্তর ও দক্ষিণ দিকে একটি করে বারান্দা (উত্তরের বারান্দা ৯.৬০ ও ৫.৮৫ মিটার এবং দক্ষিণের বারান্দা ৯.১৮ ও ৫.৮৫ মিটার আয়তন বিশিষ্ট) এবং কক্ষের পশ্চিমদিকে দুটি এবং পূর্ব দিকে এক সারিতে তিনটি কক্ষ বিদ্যমান।
প্রকৃতপক্ষে ওলন্দাজ বাবসায়িরা জরুরী সময়ে ইমারতটি দুর্গ হিসাবে ব্যবহার করত। এজন্য ইমারতের ছাদে এবং নিচে বেশকটি কামান শত্রুদের মোকাবেলার জন্য প্রস্তুত থাকত। ১৮৩৩ সালে এটি ইস্ট ইন্ডিয়া কোম্পানির দখলে আসলে কামানগুলো অন্যত্র সরিয়ে নেওয়া হয়। এখানকার তিনটি পুরাতন কামান এখনও রাজশাহী পুলিশ লাইন এ সংরক্ষিত আছে।
আন্দ্রেস এস্কোবার

আন্দ্রেস এস্কোবার (; ১৩ মার্চ ১৯৬৭ – ২ জুলাই ১৯৯৪) কলম্বিয়ার জাতীয় দলের ফুটবলার ছিলেন। ১৯৯৪ সালের বিশ্বকাপে যুক্তরাষ্ট্রের বিরুদ্ধে এক খেলায় তিনি ভুল ক্রমে আত্মঘাতী গোল করে বসেন। কলম্বিয়া এই খেলায় হেরে যায় এবং তার ফলে বিশ্বকাপ থেকে ছিটকে পড়ে।
দশদিন পর মেদেয়িন শহরের এক বারে এস্কোবারকে গুলি করে হত্যা করা হয়। হত্যাকারী ১২ বার এস্কোবারকে গুলি করেন এবং প্রতি বুলেটের সাথে 'গোল!' বলে চিতকার করে ওঠেন।
এরিয়েল শ্যারন

এরিয়েল শ্যারন (, "" (জন্ম ২৬ ফেব্রুয়ারি, ১৯২৮ - মৃত্যু ১১ জানুয়ারি, ২০১৪) ইসরায়েলের রাজনীতিবিদ, সেদেশের সাবেক জেনারেল এবং ১১তম সাবেক প্রধানমন্ত্রী, যিনি স্ট্রোকে আক্রান্ত হয়ে কার্যক্ষমতাহীন হয়ে পড়ার পূর্ব পর্যন্ত ইসরায়েলের প্রধানমন্ত্রী ছিলেন। ২০০৬ সালের ৪ জানুয়ারি স্ট্রোকে আক্রান্ত হওয়ার পর থেকে তিনি রোগে ভুগছিলেন।
১৯৭৩ সালের চতুর্থ মধ্য প্রাচ্য যুদ্ধে শ্যারণ সেনাবাহিনী নিয়ে সুয়েজ খাল অতিক্রম করে মিসরের সেনাবাহিনীকে পরাজিত করে যুদ্ধের পরিস্থিতির পরিবর্তন ঘটিয়ে ইসরায়েলকে উদ্ধার করেন।
ইদি আমিন

ইদি আমিন (১৯২৪ – আগস্ট ১৬, ২০০৩) উগান্ডার তৃতীয় রাষ্ট্রপ্রধান যিনি ১৯৭১ সাল থেকে ১৯৭৯ সাল পর্যন্ত উগান্ডা শাসন করে। তিনি পূর্ববর্তী রাষ্ট্রপ্রধান মিল্টন অবোতেকে সরিয়ে ক্ষমতা দখল করেন। শুরুর দিকে সাধারণ উগান্ডাবাসী তাকে নিজেদের রক্ষাকর্তা বলে মনে করতো। কিন্তু অল্পকিছুদিনের মধ্যেই আমিন তার রাজনৈতিক সমালোচকদের নিষ্ঠুরভাবে দমনের মাধ্যমে তাদের ধারণা ভুল প্রমাণ করেন। ইদি আমিনের সরকার সর্বপ্রথম যুক্তরাজ্যের সমর্থন অর্জন করেন,যেহেতু পূর্ববর্তী প্রেসিডেন্ট ওবোতে কমিউনিস্টপন্থী ছিলেন। প্রেসিডেন্ট আমিন ছিলেন খুবই হামবড়া স্বভাবের। তিনি নিজেকে তাবৎ পশু ও সমুদ্রের মৎসকুলের অধিশ্বর বলে দাবী করতেন। প্রথমিক শিক্ষা শেষ না করা আমিন নিজেকে ডক্টরেট ডিগ্রিধারী হিসেবে দাবী করতেন। ক্ষমতায় এসে ইদি আমিন বাণিজ্যের উপর স্বদেশের নিয়ন্ত্রণ প্রতিষ্ঠা করার সিদ্বান্ত নেন। এর আগে ভারতীয়রা এবং ব্রিটিশরা উগান্ডার বাণিজ্য নিয়ন্ত্রণ করতো। আমিন ভারতীয়দের এবং ব্রিটিশদের উগান্ডা ত্যাগে বাধ্য করেন। হঠাৎ বণিক বনে যাওয়া উগান্ডিয়ানদের বাণিজ্যে পূর্ব অভিজ্ঞতা ছিল খুবই কম। তাই উগান্ডার পণ্যা সরবরাহ ব্যবস্থা ধসে পড়ে। আমিন উগান্ডার সবচেয়ে বড় রপ্তানিখাত কফির উপর রাষ্ট্রীয় নিয়ন্ত্রণ প্রতিষ্ঠা করেন।
২০০৩ সালের ২০শে জুলাই ইদি আমিনের স্ত্রীদের একজন, মদিনা, জানান যে, আমিন সৌদি আরবের জেদ্দার কিং ফাহাদ হাসপাতালে কোমায় সংজ্ঞাহীন ও মরণাপন্ন অবস্থায় রয়েছেন। তিনি উগান্ডার রাষ্ট্রপতি ইয়োয়েরি মুসাভেনির কাছে আবেদন জানান, যাতে আমিন দেশের মাটিতে মরতে পারেন। মুসাভেনি জবাব দেন, আমিন দেশে ফেরা মাত্র তার অপরাধের বিচার করা হবে। 
এর এক মাস পরে ২০০৩ সালের ১৬ই আগস্ট আমিনের মৃত্যু হয়, এবং তাকে জেদ্দার রুয়াইস কবরস্থানে দাফন করা হয়।
লতফি জাদেহ

লতফি আস্কার জাদেহ (; ৪ ফেব্রুয়ারি, ১৯২১ - ৬ সেপ্টেম্বর, ২০১৭) একজন ইরানী ও আজারবাইজানী বংশোদ্ভূত মার্কিন কম্পিউটার বিজ্ঞানী। তিনি ফাজি লজিক (যুক্তিবিদ্যা) এর ধারণার আদি প্রবক্তা, এবং তাকে কম্পিউটার বিজ্ঞানের এই শাখার জনক বলে গণ্য করা হয়।
জাদেহ'র জন্ম আজারবাইজানের বাকু শহরে। তার পিতা ইরানি সাংবাদিক ও মাতা ছিলেন রুশ ডাক্তার। ত্রিশের দশকে স্তালিনের নিপীড়ণ এড়াতে তার পরিবার ইরানে চলে আসে। তেহরানের স্কুল জীবন শেষ করে জাদেহ তেহরান বিশ্ববিদ্যালয়ে ভর্তি হন, এবং ১৯৪২ সালে সেখান থেকে তড়িৎ প্রকৌশলে স্নাতক ডিগ্রি লাভ করেন। ১৯৪৪ খ্রীস্টাব্দে তিনি মার্কিন যুক্তরাষ্ট্রে উচ্চ শিক্ষার্থে আগমন করেন। তিনি এমআইটি হতে তড়িৎ প্রকৌশলে ১৯৪৬ সালে মাস্টার্স, এবং কলাম্বিয়া বিশ্ববিদ্যালয় হতে তড়িৎ প্রকৌশলে ১৯৪৯ সালে পিএইচডি লাভ করেন। পরের বছর তিনি কলাম্বিয়া বিশ্ববিদ্যালয় এ সহকারী অধ্যাপক হিসেবে যোগদান করেন এবং ১৯৫৭ সালে অধ্যাপক পদে উন্নীত হন। ১৯৫৯ সাল হতে তিনি ইউনিভার্সিটি অফ ক্যালিফোর্নিয়া এট বার্কলের তড়িৎ প্রকৌশল ও কম্পিউটার বিজ্ঞান বিভাগে অধ্যাপনা করে আসছেন।
১৯৬৫ সালে ফাজি যুক্তিবিদ্যার উপরে তার কালজয়ী গবেষণা নিবন্ধ প্রকাশিত হয়। পরবর্তীতে এই বিষয়ে ব্যাপক গবেষণা হয়, ও প্রকৌশলের বিভিন্ন এলাকায় এটি সাফল্যের সাথে প্রয়োগ করা হয়।
ভাই

ভাই বাংলা ভাষার একটি অতি পরিচিত সম্বোধন।
ভাই শব্দের উৎপত্তি সংস্কৃত "ভ্রাতৃ" শব্দ থেকে। কথায় আছে, ‘ভাই বড় ধন রক্তের বাঁধন।’
আদর করে অনেক সময় ভাইকে ভাইয়া ডাকা হয়ে থাকে।
বাঙালি হিন্দুসমাজে জ্যেষ্ঠভ্রাতাকে (বড়োভাই) দাদা সম্বোধন করা হয়। শব্দটি সংস্কৃত "দায়াদ" শব্দ থেকে আগত এবং হিন্দি "দাউ" শব্দের অনুরূপ।
আপন বা সহোদর অর্থাৎ একই মা ও বাবার মিলনজাত সন্তান (আপন ভাই/সহোদর ভাই), আবার একই মায়ের গর্ভজাত ভ্রাতা বা বৈপিত্রেয় ভাই সহোদর ভাই। (ইংরেজি uterine brother অর্থাৎ জরায়ু ভাই) সহোদরের সংজ্ঞা - সং. সহ (সমান) + উদর]। একই উদর বা পেট বা গর্ভ হতে যাদের জন্ম হয় তাদেরকে সহোদর বলা হয়।
সৎমার (বিমাতা) সন্তান হল বৈমাত্রেয় ভ্রাতা বা সৎ ভাই।
কাজিন (cousin) অর্থাৎ মা বা বাবার ভাই বা বোনের ছেলে বোঝাতেও 'ভাই' শব্দটি ব্যবহার করা হয়। নিম্নোক্ত সম্বোধনগুলো প্রচলিত -
মায়ের ভাই অর্থাত মামার ছেলেকে মামাতো ভাই বলা হয়।
মায়ের বোন অর্থাত খালার ছেলেকে খালাতো ভাই বলা হয়। পশ্চিমবঙ্গে ব্যবহার করা হয় মাসতুতো ভাই বা দাদা।
বাবার ভাই অর্থাৎ চাচা/কাকার ছেলেকে চাচাতো ভাই বলা হয়। 'কাকাতো ভাই' সম্বোধনটি বহুল প্রচলিত নয়। স্থানভেদে (পশ্চিমবঙ্গে) বলা হয় খুড়তুতো ভাই বা দাদা যখন সেই ভাই এর বাবা নিজের বাবার ছোট ভাই (কাকা/খুড়ো বা খুল্লতাত), এবং জাঠতুতো যখন সেই ভাইএর বাবা নিজের বাবার থেকে বড় (জ্যাঠামশাই বা জ্যেষ্ঠতাত)। একজনের দিক থেকে খুড়তুতো সম্পর্ক হলে উল্টো দিকের সম্পর্ক হবে জাঠতুতো।
বাবার বোন অর্থাৎ ফুফু/পিসির ছেলেকে ফুফাতো ভাই বলা হয়। স্থানভেদে (পশ্চিমবঙ্গে ) বলা হয় পিসতুতো ভাই বা দাদা। একজন আরেকজনের পিসতুত ভাই (বা বোন) হলে তার উলটো সম্পর্ক হবে মামাতো ভাই (বা বোন)।
গুরুভাই বলতে বোঝায় "একই গুরুর শিষ্য সম্পর্কে ভাই।" সতীর্থ শব্দের অর্থ, "সমকালে এক অধ্যাপকের ছাত্র; সহাধ্যায়ী; একপাঠী।"
ভ্রাতৃত্ব মানব সম্পর্কের নৈকট্যের পরিচায়ক। তাই ঘনিষ্ঠতা প্রকাশের জন্যে ভাই সম্বোধন নানা ভাবে ব্যবহার হয়। ধর্মীয় বা সামাজিক সঙ্ঘবদ্ধতার নজির হিসাবে সঙ্ঘের অন্যান্য পুরুষ সদস্যকে ভাই (ব্রাদার) বলার রীতি পৃথিবীতে সার্বজনীন।
পশ্চিমবঙ্গে অপরিচিত অথবা পরিচিত প্রায়সমবয়স্ক অনাত্মীয় ব্যক্তিকে সম্মান প্রদর্শনের জন্য "দাদা" সম্বোধন করা হয়ে থাকে। সংক্ষেপে, ব্যক্তিনামের পরে সম্মান প্রদর্শনার্থে "দা" শব্দটি যুক্ত করা হয়।
অচিন্ত্যকুমার সেনগুপ্ত

অচিন্ত্যকুমার সেনগুপ্ত (, ১৯শে সেপ্টেম্বর, ১৯০৩ - ২৯শে জানুয়ারি, ১৯৭৬) বিশিষ্ট বাঙালি কবি, ঔপন্যাসিক ও সম্পাদক ছিলেন। রবীন্দ্রনাথ ও শরৎচন্দ্রের পরে সাহিত্যজগতে আলোড়ন সৃষ্টিকারী কল্লোল যুগের লেখকদের মধ্যে তিনি ছিলেন অন্যতম।
পিতার কর্মস্থল নোয়াখালী শহরে তার জন্ম হয়। তবে তার পরিবারের আদি নিবাস ছিল বর্তমান মাদারীপুর জেলায়। তার বাবা রাজকুমার সেনগুপ্ত নোয়াখালী আদালতের আইনজীবী ছিলেন। অচিন্ত্যকুমারের শৈশব, বাল্যজীবন, ও প্রাথমিক শিক্ষা নোয়াখালীতেই সম্পন্ন হয়। ১৯১৬ সালে বাবার মৃত্যুর পর তিনি কলকাতায় অগ্রজ জিতেন্দ্রকুমার সেনগুপ্তের নিকট চলে যান এবং সাউথ সাবার্বান স্কুল থেকে ম্যাট্রিক (১৯২০), সাউথ সাবার্বান কলেজ (বর্তমান আশুতোষ কলেজ) থেকে আই. এ. (১৯২২), এবং ইংরেজি সাহিত্যে অনার্সসহ বি. এ. (১৯২৪) পাস করেন। কলকাতা বিশ্ববিদ্যালয় থেকে ইংরেজিতে এম. এ (১৯২৬) ও পরবর্তীকালে বি. এল ডিগ্রী (১৯২৯) লাভ করেন।
অচিন্ত্যকুমার ১৯২৫ সালে কল্লোল পত্রিকা প্রকাশনার দায়িত্ব নেন। তিনি বিচিত্রায়ও কিছুদিন কাজ করেন। ১৯৩১ সালে তিনি অস্থায়ী মুন্সেফ হিসেবে কর্মজীবন শুরু করেন এবং ক্রমে সাব-জজ, জেলা জজ ও ল' কমিশনের স্পেশাল অফিসার পদে উন্নীত হয়ে ১৯৬০ সালে চাকরি থেকে অবসর গ্রহণ করেন।
১৯২১ সালে "প্রবাসী" পত্রিকায় নীহারিকা দেবী ছদ্মনামে অচিন্ত্যকুমারের প্রথম কবিতা প্রকাশিত হয়। তিনি উপন্যাস ও ছোটগল্প রচনায় বিশেষ কৃতিত্ব দেখান। তিনি উপন্যাসের আঙ্গিকে আবেগপূর্ণ ভাষায় ধর্মগুরুদের জীবনীও (যেমন- "পরমপুরুষ শ্রীরামকৃষ্ণ", চার খণ্ডে (১৯৫২-১৯৫৭)) লিখেছেন। তার প্রথম উপন্যাস "বেদে" (১৯২৮); এটি আঙ্গিক, রচনাভঙ্গি ও বিষয়বিন্যাসে আধুনিক বাংলা সাহিত্যের একটি বিশিষ্ট উপন্যাস। তার লেখায় আধুনিকতা অতি প্রবলভাবে ফুটে উঠেছে। " বেদে" উপন্যাসের জন্য তিনি রবীন্দ্রনাথের অভিনন্দনপত্র পান। "কাকজ্যোৎস্না" " "প্রথম কদমফুল" তার অন্য দুইটি বিখ্যাত উপন্যাস। ছোটগল্পশিল্পী হিসেবেও তিনি খ্যাত। বিচারবিভাগে চাকরির বদৌলতে তিনি বাংলাদেশের নানা স্থানে ঘুরে বিভিন্ন শ্রেণীর মানুষের সংস্পর্শে আসেন; এইসব অন্তরঙ্গ পরিচিতজনদের জীবনের নানা কাহিনী অচিন্ত্যকুমার তার ছোটো গল্পগুলিতে নিপুণভাবে এঁকেছেন। "টুটাফাটা" (১৯২৮) তার প্রথম ছোটো গল্পের বই। তার স্মৃতিচারণমূলক গ্রন্থ "কল্লোল যুগ" (১৯৫০) পাঠক-মহলে বেশ সাড়া জাগায়।
অচিন্ত্যকুমারের গ্রন্থসংখ্যা সত্তরের মত। এদের মধ্যে উল্লেখযোগ্যগুলির একটি তালিকা নিচে দেওয়া হল।
সাহিত্য ও সাংবাদিকতায় বিশেষ অবদানের জন্য তিনি ১৯৭৫ সালে জগৎ্তারিণী পুরস্কার, রবীন্দ্র পুরস্কার ও শরৎচন্দ্রস্মৃতি পুরস্কার লাভ করেন।
১৯৭৬ সালের ২৯ জানুয়ারি কলকাতায় তার মৃত্যু হয়।
ওরাসকম টেলিকম হোল্ডিং

ওরাসকম টেলিকম হোল্ডিং ১৯৯৮ সালে মিশরে প্রতিষ্ঠিত একটি টেলিযোগাযোগ কোম্পানী। এটি মিশরের প্রথম বহুজাতিক কোম্পানি এবং ওরাসকম গ্রুপের একটি অংশ।
ওরাসকম টেলিকম বর্তমানে মধ্যপ্রাচ্য, দক্ষিণ এশিয়া ও আফ্রিকার বিভিন্ন দেশে টেলিযোগাযোগ শিল্পে বিনিয়োগ করছে। সেপ্টেম্বর ২০০৫ শেষে তাদের মোট গ্রাহক সংখ্যা ছিল ২৫ মিলিয়নের বেশি। বর্তমানে ওরাসকম পরিচালিত প্রতিস্থান গুলো হল: আলজেরিয়াতে Djezzy GSM, মিশরে MobiNil, পাকিস্তানে Mobilink, ইরাকে IraQna, বাংলাদেশে Banglalink, তিউনিসিয়াতে Tunisiana এবং জিম্বাবুয়েতে Telecel Zimbabwe। এছাড়া ইতালিয় মোবাইল কম্পানি WIND এবং Hutchison International এ ওরাসকম টেলিকমের শেয়ার রয়েছে।
আসুস

আসুসটেক কম্পিউটার ইনকর্পোরেটেড (ASUSTeK Computer Inc.) তাইওয়ানে প্রতিষ্ঠিত একটি কম্পিউটার নির্মাতা প্রতিষ্ঠান। ১৯৯০ সালের ১২ এপ্রিল কোম্পানিটি প্রতিষ্ঠিত হয়। আসুস কম্পিউটারের বিভিন্ন যন্ত্রাংশ ছাড়াও মোবাইল ফোন, ট্যাবলেট, পিডিএ, ল্যাপটপ ইত্যাদি ইলেক্ট্রনিক সামগ্রী তৈরি করে থাকে। প্রতিষ্ঠানটি লন্ডন ও তাইওয়ান শেয়ার বাজারে নিবন্ধিত।
আসুস বিশ্বের সর্বাধিক পরিমাণ মাদারবোর্ড নির্মাতা প্রতিষ্ঠান। এছাড়া আসুস বিভিন্ন বিখ্যাত প্রতিষ্ঠানের জন্য নানা ধরনের যন্ত্রপাতি সরবরাহ করে থাকে। এদের মধ্যে রয়েছে সোনি (প্লে স্টেশন- ২), অ্যাপল (আইপড, ম্যাক বুক), এইচপি, কমপ্যাক, এলিয়েনওয়্যার, ইত্যাদি।